Kloun » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\n17 Oktyabr 2016, 10:48 1851\nHava küləkli idi. Həmişə küləkli günlərdə qəmgin olurdu. Başqa günlərdə də qəmgin olurdu, amma külək onda nəsə qəribə bir hüzn oyadırdı.n Restoranın qarşısında həmişəki kimi çoxlu maşın və adam vardı. Bu gün işə tez gəlmişdi. Adətən işə düz vaxtında gələrdi, nə gec, nə də tez. Darısqal, yarımqaranlıq, nəm bir evin zirzəmisində kirayə qalırdı. Bura otaq deməyə adamın dili dönmürdü. Camaat arasında xruşşovka adlanan sovet dönəmindən qalma beşmərtəbəli evin zirzəmisini hansısa diribaş sakin suvayıb otaqfason bir şey təşkil etmişdi. Hərdən ona elə gəlirdi ki, yaşadığı ömür də ona bir növ kirayə verilib. Avtomobil, mənzil və başqa şeylər kimi. Yox, o Allahın ona əmanət ömür verməsi barədə uzun-uzadı dini mülahizələr yürüdəcək hövsələyə malik deyildi. Eləcə ən loru şəkildə ömrünü kirayə yaşadığını düşünürdü. İndi yadına düşdü ki, deyəsən heç zaman geniş, işıqlı ,təmirli ev arzulamayıb. Arzular, əslində, ümidlərdən doğulur. Yəni əvvəlcə adam nəyəsə ümid edir və başlayır arzulamağa. Düzdür zamanla insan arsızlaşır və arzular da başlayır böyüyüb hüdudunu aşmağa. Lap keçəlin padşah qızını almaq arzusuna dönür. Onun ümidi olmamışdı deyə arzusu da yox idi.. Həyətdə iki yekəpər kişi durmuşdu. Restoranın müdiri ilə nəsə danışırdılar. Görünür toy gününün vaxtını təyin edirdilər, çünki müdir telefonunun ekranında təqvimə baxıb nəsə hesablayırdı. Sakitcə onların yanından sivişib içəri girdi. Şəlalə dönüb təəccüblə ona baxdı.\n- Bıy, Camal, nə tez gəlmisən?\nŞəlalə arıq, qara arvad idi. Qabyuyan işləyirdi. Pis adam deyildi. Bir az çoxdanışan idi, vəssalam. Şəlalənin öz keçmişi haqqında danışdıqlarına bəlkə üst-üstə iyirmi dəfə eşitmişdi. Şəlalə vaxtı ilə çox gözəl olduğunu, yaxşı vəzifədə işlədiyini, hətta evində qulluqçu saxladığını da deyirdi. O inanırdı. Çünki, həyatda daha betər hadisələr görmüşdü. Keçib masanın arxasında oturdu. Saat beşə on beş dəqiqə işləyirdi. Saat beşdə Sünnət toyu başlayacaqdı. Demək onun işinin başlamasına hələ qırx beş dəqiqə vardı. Başını masanın üstünə qoydu. Axşam yenə Nərgizlə dalaşmışdılar. Gecə yaxşı yatmamışdı. Evdəki gərginlik həmişə birtərəfli olurdu. Çünki Nərgiz heç vaxt ona cavab qaytarmırdı. Adətən, o evə içkili gəlir və Nərgizi sıxışdırmağa başlayırdı. Söyürdü, acılayırdı, bəzən də yumruqlarını işə salırdı. Bir iki dəfə qadını buz kimi havada çölə də atmışdı. Nərgiz heç yerə getmirdi. O yaxşı başa düşürdü ki, Nərgizin getməməsinə səbəb getməyə yerinin olmaması deyil. Hər halda bu gen dünyada bir qadın üçün yer tapılardı. Bu qadına qarşı hiss etdiklərini təsvir edə bilmirdi. Bu qadını sevirdisə, o zaman niyə gününü qara edirdi, yox sevmirdisə niyə onunla bərabər idi.\nAcmışdı. Stola göz gəzdirdi. Bir tərəfdə bir-iki boşqab pendir, göyərti və süfrədən qayıtmış bildirçin kababı vardı. Ürəyi sancdı. Həmişə bildirçinlərə yazığı gəlmişdi. Başa düşə bilmirdi ki, dünyada yeməli bu qədər heyvan. bitki və quş olduğu halda niyə insanın gözü bu balaca, çəlimsiz, yazıq quşcuğaclara düşür. Ömründə bircə dəfə də yeməmişdi bu fağır quşun ətini. Bir də bu toy məntiqi ona çatmırdı. Əşi bir qız bir oğlanı sevirsə bu boyda həngaməyə nə lüzum var? Eləcə gedib evlənsinlər və yaşasınlar da. O yaxşı bilirdi ki, toya çağırılan üç yüz, beş yüz adamın içərisində vur-tut beş-on adam səbəbkarların xoş gününə həqiqətən sevinir. Gözləri yol çəkdi. Dəhşətli dərəcədə içmək istəyirdi. Amma özünü saxladı. Bir azdan onun növbəsi gələcəkdi.\nEvlərində həmişə, demək olar ki, anadan olandan içki və içkili adam görmüşdü. Atası içən idi. Nəinki içird,i necə deyərlər lap küpünə girirdi. Tez-tez dava-dalaş olurdu evdə. Anasını həmişə atasından çox istəmişdi. Sonra bir gün anası öldü. Qohum-əqrəba indi də atasının evlənmədiyini, həyatını ona həsr etdiyini danışırdı. Amma bircə o bilirdi ki, evdə atasının varlığıyla yoxluğu bilinmir.\nQız ondan bir kurs aşağıda oxuyurdu. Qaragöz, şən, diribaş bir qız idi. Adı da Gülşən idi. Heç özü də bilmirdi ki, Gülşənlə harda, nə zaman yaxınlaşıblar. Gülşənin bir rəfiqəsi vardı. Sonaxanım idi qızın adı. Sonaxanımı yetişmiş qovuna bənzədirdi həmişə. Qızın qabarıq sinəsi, dolu bədəni, gözəl üzü vardı. Əlbəttə ki. Gülşəndən çox fərqli və gözəl idi. Amma o Gülşəni sevirdi. Sonaxanım Bakılı idi. Gülşən isə Sabirabaddan gəlmişdi oxumağa. Rəfiqə olsalar da qızlar kəskin fərqlənirdilər. Əslində Sonaxanım Gülşənə nə qədər yaxın görünsə də, bütün hərəkətləri və davranışları ilə fərqli olduğunu göstərməyə çalışırdı. Üstünlüyünü, şəhər qızı olmasını vurğulayır və hətta Gülşəni hər mümkün fürsətdə əzirdi. O kişi intuisiyası ilə başa düşürdü ki, Sonaxanımın ona diqqət yetirit. Bəlkə də Sonaxanım sadəcə Gülşənin acığına ona maraq göstərirdi. Bir bazar günü Sona ona zəng vurub onu atasıgilin Novxanıdakı bağ evinə dəvət etdi. Sonanın dediyinə görə uşaqlar da bağa yığışacaqdılar. Özü də bilmədi niyə ürəyinin dərinliyində Sonanın bu uşaqlar haqda dediklərinə inanmadı. Sürücülük vəsiqəsi vardı, amma maşını yox idi. Məhlə uşaqlarından birinin maşınını götürdü. Köhnə jiquli markalı avtomobil bağ massivində irəlilədikcə sanki bədənində qarışqa gəzirdi. Bu aralar Gülşəni də, keçmişdə baş verənləri də, gələcəkdə baş verəcəkləri də unutmuşdu. Eləcə uçurdu, Sonaxanıma sarı uçurdu. Gündüzdən uşaqlarla kafedə bir az içmişdi. Beynində Sonanın kaman qaşları, çoxmənalı baxışları və sinəsi dolanırdı. Gülşənin məsum üzü də bu xəyalın arxasından arabir görünüb itirdi.\nBağ evini gec tapa bildi. Gəlib çatanda saat doqquza işləyirdi. Günəş yavaş-yavaş əyilirdi. Dəniz dən əsən sərin külək adamı ətri və təravəti ilə bihuş edirdi. Biri-birinə sıxılmış bağlar, meynəliklər, sahil qumları batmaqda olan günəşin şəfəqlərində çimirdi. Bağı birtəhər tapdı. Darvazadan içəri girəndə həyətdə hökm sürən sakitlikdən zənnində yanılmadığını anladı. Sonaxanım içəridən qaça-qaça çıxıb ona yanaşdı. Əynində qarışıq rəngli, göy qurşağını xatırladan sarafan vardı. Sarafan nazik idi və qızın bütün bədəni demək olar ki, kölgə şəklində hiss olunurdu. Uzun, qıvrım saçları başının ortasında sancaqlanmışdı. Camal soruşdu:\n- Uşaqlar hanı bəs?\n- Uşaqlar gəlib çıxmadılar. Zəfərə demişdim, Narıngülə də. Gülşən heç. Xazyayksı onun keşiyini bərk çəkir. Bu vaxt çölə-bayıra buraxmaz. Maması bərk-bərk tapşırıb.\nYenə də Gülşəni əzmək həvəsi vardı qızın danışığında. Sonra sanki səhvini anladı. Bu anda Camalın Gülşənə olan hisslərini yada salmaq lazım deyildi. Qız süzgün gözlərini oğlanın enli sinəsinə dikib gülümsündü.\n- Əşş, uşaqlar nəyinə lazımdır ey sənin. Mən varam da. Otur çörək yeyək, acından ölürəm.\nSonaxanımla yedikləri katlet, qarpız yadında idi. Bir də şərab içdilər. Qızın belə sərbəst, rahat şərab içməsi ona hətta xoş da gəldi. Beyni dumanlı idi. Bir də Sonanın dəniz qumu və fransız ətri verən saçlarını, yumşaq bədənini xatırlayırdı. Yaddaqalan bir gün keçirmişdilər...\nTelefonunu açdı ki, saata baxsın Saat dördə on beş dəqiqə işləyirdi. Axşamdan bəri səssizə qoyduğu telefona on səkkiz mesaj, otuz iki zəng gəlmişdi. Zənglər də, mesajlar da Gülşəndən idi. İçini gəmirən peşmanlıq hissi içərisində sabah sevdiyi qıza nə deyəcəyini. Bu işlərin nəylə bitəcəyini, Sonaxanımın bundan sonra onun həyatında hansı rolu oynayacağını düşünməyə başladı. Qalxıb vanna otağına keçdi. Su şırnağı başından aşağı süzüldükcə yüngülləşirdi. Gülşəndən hər şeyi gizlətməyə qərar verdi. Hamamdan çıxanda telefonu yenidən zəng çalırdı. Özünü telefona çatdırana qədər Sonaxanım artıq telefonu açmışdı. Yəqin ki, gecənin bu vaxtı sevgilisinin telefonuna nə üçün rəfiqəsinin cavab verdiyini anlamağa çalışırdı. Bir anlıq çaşqın halda otağın ortasında dayanmış Gülşəni görürmüş kimi oldu. Sonaxanımın son cümləsi ox kimi beyninə sancıldı.\n- Gecənin bu vaxtı neyləyirlər, Gülşən, yatmışdıq.\nÖzünü otağa atdı, telefonu Sonanın əlindən qapıb qulağına apardı. Son eşitdiyi Gülşənin hıçqırıqları oldu. Tələsik geyinin bayıra qaçdı, Sona da onun ardınca yüyürüb son anda maşının arxa oturacağına otura bildi. Elə həyəcanlı idi ki, Sonanın maşında olub olmamasına da fikir vermədi. Bircə şey düşünürdü, şəhərə tez çatamaq. Ancaq indi etdiyinin necə mənasız, neçə axmaq bir şey olduğunu və bəlkə də bu gün bütün həyatını dəyişdiyini başa düşürdü. Yol bitmək bilmirdi. Yalnız döngələrdən birini dönəndə ona elə gəldi ki, yol qəfil qurtardı. Nə olduğunu anlamadan uçduğunu hiss etdi. Sonanın qışqırığı, sınan şüşələrin cingiltisi və eniş...\nXəstəxanada qəzadan bir həftə sonra özünə gəldi. Sol ayağının baldır sümüyü xıncım-xıncım olmuşdu. Boynu sınmışdı, beyni silkələnmiş, daxili orqanları zədələnmişdi. Sona qəzada ölmüşdü. Yarım ilə yaxın xəstəxanalarda qaldı, atası bir dəfə də yanına gəlmədi. Qohum əqrəbalar da eləcə. Xəstəxanadan yarımcan çıxdı. Qara ciyəri zədəli, sol ayağı qüsurlu, üzündə dərin bir yara izi vardı. Axırıncı kursda imtahanları vermədi, ümumiyyətlə universitetin həndəvərinə də hərlənmədi. Bir-iki dəfə Gülşənin nömrəsini yığdı. Amma görünür qız nömrəni dəyişmişdi. Bu vəziyyətdə yəni işsiz, evsiz, iş qabiliyyəti olmayan bir adam hansısa sevgidən necə danışa bilərdi?\nBu işi ona dostlarından biri tapmışdı. Kloun işləyirdi. Saathesabı sünnət toylarında, ad günlərində təlxəklik edirdi. Atası evi satıb pulunu tapdığı küçə qadınlarından biri ilə yemişdi. İndi onun harda olduğunu bilmirdi. Özü isə kirayə tutduğu zirzəmidə onunla yaşayırdı. Təsadüfən tanış olduğu, keçmişi ilə əlaqədar heç nə bilmədiyi o qadınla. Nərgizin keçmişindən heç zaman arxayın olmamışdı. Xüsusən başına gələnlərdən sonra bütün qadınlardan zəhləsi gedirdi. İnanmırdı, etibar etmirdi. Amma Nərgiz deyəsən, doğrudan da onu sevirdi. Demək olar ki. hər gün evə sərxoş gəlir, içəri girən kimi də ağlına gələn ilk fikir Nərgizin ona xəyanət edə biləcəyi ehtimalı olurdu. Qapıdan girən kimi günahı oldu, olmadı ona sığınmış, bəlkə də həqiqətən onu sevən bu qadını döyürdü. Üç il idi bir yerdə idilər. Nərgiz bu üç ildə bir dəfə də şikayət eləməmişdi həyatından. Acıq eləməmişdi. onu qınamamışdı. Əksinə, həmişə döyüləndən sonra ona qısılır, Camal sənin qızıl kimi ürəyin var, içmə də nolar, deyirdi. Ona elə gəlirdi ki, Gülşən onun bütün həyatını, uğurlarını və gələcəyini özü ilə aparıb. Gülşəndən başqa qadın sevə bilməz, yaşadıqları da elə belə ötəri hisslərdir. Nərgizi isə sevmək üçün yox sadəcə sahibsiz, yazıq olduğu üçün yanında saxladığını düşünürdü. Kim idi Nərgiz? Onun sevgisinin tör-töküntüsü ilə doyan, kifayətlənməyə məcbur olan biri. Ərdən boşanmış, tək yaşamış biri. Gülşənlə müqayisəyə belə gəlməyən bir qadın. Niyə sevirdi onu bu gözəl və yazıq qadın. Nəyini sevirdi? Ona həmişə elə gəlirdi ki, göstərdiyi qayğı Nərgizə çoxdur. Nərgizi tumarlamaq olmaz, onu tərifləmək olmaz ayağı yer alar.\nBanket zalına girəndə həmişəki kimi səntirlədi. Adətən, təlxək gərək girəcəkdə səntirləyəydi və hətta yıxılaydı da. Qırmızı ağzı, ağappaq sifəti ilə kontrast təşkil edirdi. Uşaqlar bir anda onu dövrəyə aldılar. Əzbərlədiyi mətni mikrofonla oxumağa başladı. Toyu olan uşaq stolda oturmuşdu. Məzəli səslə uşağın valideynlərini çağırdı. Rayon adamına bənzəyən kişi və uzun, tünd mavi paltar geyinmiş qadın ona yaxınlaşdı. İkinci dəfə səntirlədi, amma bu dəfə ssenaridən kənar. Uşağın anası Gülşən idi. Gülşən dəyişilmişdi, gözləri çuxura düşmüş, üzü uzanmışdı. İllərlə xəyalında yaşatdığı məsum qız, yorğun, üzgün bir kənd qadınına çevrilmişdi. Özündə güc tapıb köhnə hisslərinin üstündəki qalın tox təbəqəsini üfürmək, hisslərini alovlandırmaq istədi. Başa düşürdü ki, bundan sonra onun hissləri heç kimə gərək deyi.l Bu qadın ölsə də yanındakı qara, bığlı kişini tərk etməz. Sadəcə sevə bilmək qabiliyyətini yoxlayırdı. Amma alınmadı. Təəccüb içində kəşf etdi ki, qadın haqqında düşünən kimi xəyalına Nərgizin fağır, cazibədar, əsmər çöhrəsi gəlir. Bu arıq, qayğılı kənd qadınını sevə bilməzdi. Doğma heç nə qalmamışdı Gülşənin simasında. İçində nəsə qırıldı. O gecə Sonaxanımla özünü bir yataqda gördüyü gecə də belə olmuşdu. Qrimlənmiş üzündəki iri gözlərindən yaş axmağa başladı. Göz yaşları yanaqları ilə üzü aşağı axdıqca balaca bəy təəccüblə ona baxırdı. Tamaşa sona çatmaq üzrə idi. Reqlamentə uyğun işini görmüşdü. Zaldan çıxdı. Ürəyi sancırdı. Fikirli addımlarla restorandan çıxdı. Yolu yarılayanda yadına düşdü ki, üzündəki qrimi yumayıb. Yanaqlarında göz yaşlarından qalan kirli izlər, dodaqlarında isə təbəssüm. Yolun ortası ilə bir kloun addımlayırdı, ovcunda bu axşam qazandığı pulu vardı. Yorğun gözlərini bir anlığa yumdu. Gülşənlə vidalaşmaq istədi. Çox illər əvvəlki simanı, hər gecə yuxusuna girən, hər səhər xatırladığı simanı onca dəqiqədə unutmuşdu. Gözlərini yuman kimi ağlına Gülşənin əvəzinə bayaqkı yad qadın gəlirdi. Birdən birə Nərgiz üçün darıxdığını hiss etdi. Üç ildə ilk dəfə Nərgizi sevdiyini dərk elədi. İçində bir ümid pöhrələnirdi. Hiss edirdi ki, hər şey yaxşı olacaq. Yalnız indi yadına düşdü ki, Nərgizlə nişan üzükləri yoxdur.\nQaranlıq döngədən keçib üzündəki qrimə, əcaib görünüşünə məhəl qoymadan sahildəki dükanlardan birinə girdi. Ovcunda tutduğu əlli manatı satıcı qıza verib gümüş üzüklərdən birini aldı.


Azərbaycan Respublikası Gənclər Təşkilatları Milli Şurası İctimaiyyətlə əlaqələr üzrə menecer vakansiyası elan edir. | Azərbaycan Respublikası Gənclər Təşkilatları Milli Şurası\nVAKANSİYANIN MÜDDƏTİ BİTMİŞDİR\nVəzifə adı: İctimaiyyətlə əlaqələr üzrə menecer\nAzərbaycan Respublikası Gənclər Təşkilatları Milli Şurası (Milli Şura) ölkə gənclər siyasətinin əsas hərəkətverici qüvvəsi olan gənclər təşkilatlarını bir çətir altında birləşdirən təşkilatdır. Milli Şura ölkəmizdə fəaliyyət göstərən ən böyük gənclər təşkilatı olaraq üzvlüyündə 137 gənclər təşkilatını birləşdirir. Fəaliyyəti ərzində təşkilat üzv təşkilatlarının fəaliyyətinin stimullaşdırılması və inkişafının təmin olunması məqsədilə müxtəlif istiqamətlərdə yerli və beynəlxalq layihələr həyata keçirir.\nSeçiləcək namizəd peşəkar komanda ilə işləyərək, yerli və beynəlxalq sferada təşkilat tərəfindən təşkil olunan layihələrdə iştirak edərək təcrübə qazanmaq imkanına sahib olacaq. Bununla yanaşı gənclərlə və gənclər təşkilatları ilə iş sahəsində müxtəlif bilik və bacarıqlara yiyələnərək, özünü inkişaf etdirmək fürsətinə sahib olacaq.\nAli təhsilli olmalı (Jurnalistika, marketinq və filologiya səhəsində olması arzuolunandır);\nSosial media hesablarının idarə edilməsi istiqamətində 1 ildən artıq təcrübəsi olmalı (KİV və media nümayəndələri ilə əlaqələrin qurulması üzrə təcrübənin olması arzuolunandır);\nGənclər və gənclər təşkilatları ilə iş sahəsində minimum 1 illik aktiv fəaliyyəti olmalı;\nPR konsepsiyasının yaradılması təcrübəsi olmalı;\nİşinə qarşı həvəsli və məsuliyyətli olmalı;\nYaradıcı və yenilikçi fikirlərə sahib olmalı;


Xorvatiya-Serbiya sərhədi tam bağlandı\nXorvatiya da Serbiyadan gələn maşınlar və serblərin ölkəyə girişini bağlayıb.\nQeyd edək ki, Serbiya bundan bir gün əvvəl Xorvatiyadan gələn yük maşınlarının ölkəyə girişini bağlayıb.\nXorvatiya bir həftə bundan əvvəl Serbiya ilə sərhədi bağladı. Serbiya isə buna cavab olaraq 1 məntəqəni çıxmaq şərti ilə bütün məntəqələrini bağladı.\nXorvatiya bəyan edib ki, bu ölkəyə yığışan miqrantların geri, Macarıstana dönməsinə başlanmayınca , Serbiya ilə sərhədi açmayacaq.\nMacarıstan 8 gün bundan əvvəl Serbiya ilə sərhədi bağladıqdan sonra Xorvatiyaya 30 mindən çox qaçqın keçib.\nAmma Macarıstan Serbiya ilə sərhədi açmaq fikrində deyil və hazırda Xorvatiya ilə də sərhədi bağlamağa hazırlaşır.\nÜmumilikdə təkcə bu il Yaxın Şərq və Şimali Afrika ölkələrindən Avropa Birliyinə 500 mindən çox qaçqın keçib.\nOnların əksəriyyəti SuriyaŞ İraq və Əfqanıstandandır.Onlar əsasən Qərbi Avropa ölkələrinə keçməyə can atırlar.


Gəncə hadisələrində qətlə yetirilən polisin həyat yoldaşı: “Bu ağır cinayətin üstünü ört-basdır etmək bu qədərmi asandır?” – Turkustan.info\n28 May 2020 04:47\nGəncə hadisələrində qətlə yetirilən polisin həyat yoldaşı: “Bu ağır cinayətin üstünü ört-basdır etmək bu qədərmi asandır?”\n2018-ci ildə Gəncə iğtişaşları zamanı qətlə yetirilən polis zabiti Səməd Abbasovun həyat yoldaşı Leyli Abbasova Azərbaycan Respublikasının Prezidenti İlham Əliyevə açıq məktub ünvanlayıb.\nMəktubda deyilir: “Hörmətli cənab Prezident!\nBiz 2018-ci ildə Gəncə iğtişaşlarını törədən cinayətkarlar tərəfindən qətlə yetirilən polislərin ailələri adından Sizə müraciət edirik. Hadisələrin gedişatı, gördüklərimiz, müşahidə etdiklərimiz bizi dərdimizi söyləməyə məcbur etdi! Gəncə hadisələrinə görə baş verən məhkəmə prosesinə biz başından qatılmadıq. Düşündük ki, dövlət bu işdə ədalətli olacaq və məhkəmələr ictimai vicdanı rahatladan qərarlar qəbul edəcəklər. Biz bu günədək qanunlara, haqq-ədalətə söykənərək dərdimizi, acımızı çəkməkdə, səbrlə günahkarların layiqli cəzalarını almalarını gözləməkdəyik. Amma bu gün hadisələr elə dövr edir ki, artıq susa bilmirik! Şəhid polislərin ruhuna bir qrup şəxs tərəfindən hörmətsizlik edilməsinə dözə bilmirik!\nBiz hər bir ananın fəryadını anlayır, onların dərdini başa düşürük, heç kimi də ittiham etmək istəmirik. Amma bu gün biz Gəncədə qanunları tapdalayan, iğtişaş törədən, qan tökülməsində təqsirli bilinərək həbs olunan şəxslərin analarının, bacılarının küçələrə çıxaraq onların həbsdən azad olunmasını tələb etdiklərini görürük. İndi biz sual edirik: doğrudanmı bir insanı, bir ailə başçısını və ən nəhayət, dövlətin keşiyində duran igidi amansızlıqla öldürmək bu qədər asandır və həqiqətənmi bu, günah sayılmır? Bu günahı, bu ağır cinayətin üstünü ört-basdır etmək bu qədərmi asandır?\nBu gün məhkəmə zallarında, küçələrdə hay-küylə nəyəsə nail olmaq istəyən, oğullarının, əzizlərinin həbsdən azad olunmasını tələb edən analara, bacılara üzümüzü tutaraq soruşmaq istəyirik: siz elə bilirsiniz öldürülən polislərin ailəsi, anası, bacısı yoxdu? Heç təsəvvür edirsiniz ki, qətlə yetirilən polislərin doğmaları cinayətkarların mühakiməsi uğrunda haqlarını tələb etsə, nələr olar? Və sizə üzümüzü tutaraq bildirmək istəyirik: iğtişaşları törədənlər özlərini Gəncə sakinləri elan edir, amma biləsiniz ki, əsl gəncəlilər heç bir zaman qanunları və insanlığı bu cür ayaqlar altına atmaz!\nİndi biz bilmək istəyirik, bu polisləri doğulub boya-başa çatdıqları Gəncədə kimlər öldürdü? İstintaq və məhkəmə araşdırdımı ki, hadisənin baş verdiyi gün ətraf rayonlardan Gəncəyə gələnlərin məqsədi nə imiş? Ya da araşdırıldımı ki, polisləri amansızlıqla qətlə yetirən qatilin hadisə yerindən qaçırılmasına, gizlədilməsinə və himayə edilməsinə kimlər səbəb olub? Bütün mənalı ömürlərini asayişi qorumağa həsr edən bu iki yüksək rütbəli polis zabitini kimlər, kimlərin və hansı daxili, ya da xarici qüvvələrin təsiri və sifarişi ilə qətlə yetirdi? Kimlər onların dərhal yaralarının sarılmasına əngəl oldu? Kimlər yaralı polisləri vurdular, təpiklədilər – hamısı cəzalandırıldımı?\nBir dövlət başçısı kimi Sizə müraciət edərək ədalət naminə səsimizə səs verməyinizi, Gəncədə qətlə yetirilən polislərin qanının yerdə qalmasına aman verməməyinizi xahiş edirik!\nSəməd Abbasov və İlqar Balakişiyev hər bir zaman asayişin, qanunların keşiyində durmuşlar. Ona görə də hər iki polis zabitinin qatillərinin də qanunlar çərçivəsində mühakiməsini tələb edirik. Gəncədə meydanda polislərə güzəşt edilmədi! Bu gün də bu cinayətdə əli olanlara heç bir kəsə güzəşt edilməməlidir!” (APA)\nPrevious Azərbaycan haqqında bilmədiklərimiz – İLGİNC FAKTLAR\nNext Bakıda Ermənistan məhsulu: “Bazarstor”dan açıqlama – FOTO\n28 May 2020 01:33\nNazir kürsüsündə əsl ziyalı əyləşəndə rəhbərlik etdiyi sahədə uğurlar da bol olur…\n28 May 2020 01:28\n28 May gəldi – İstanbul üçrəngə boyandı – FOTOLAR\n28 May 2020 01:16\n28 May 2020 00:48\n28 May Azərbaycan Cümhuriyyət Bayramı Türkiyə teleməkanında – VİDEO+FOTOLAR\n28 May 2020 00:34\n28 May 2020 00:14\nKəlbəcərli deputat 107 yaşlı seçicisini ziyarət etdi – VİDEO\n27 May 2020 23:34\n27 May 2020 23:09\nAzərbaycan-Rusiya sərhədində nə baş verir? – Dövlət Gömrük Komitəsindən AÇIQLAMA+VİDEO\n27 May 2020 22:51\n27 May 2020 22:40\n27 May 2020 22:17\n27 May 2020 21:43\n27 May 2020 21:36\nKadırovdan koronaya yoluxması barədə: İnsan deyiləm?\n27 May 2020 21:29\nRamil Səfərov danışdı: “…mənim üçün təhqir olardı“\n27 May 2020 21:19\n“Aşıq Şəmşir” Mədəniyyət Ocağı Ramazan Bayramı münasibətilə aztəminatlı ailələrə sovqat çatdırdı (FOTO)\n27 May 2020 21:12\nAzay Quliyev: Avropa Məhkəməsinin qərarı erməni təbliğatının növbəti fiaskosudur\n27 May 2020 19:32\n27 May 2020 17:58


Azərbaycan Ordusu güclənir\nAzərbaycan Ordusu güclənir Layihə\n6 Fevral 2019 12:57\nAzərbaycan Respublikasında aparılan planlı və mərhələli ordu quruculuğu prosesi keyfiyyətcə yeni mərhələyə qədəm qoyub. Silahlanmaya qəbul olunan uzaqvuran, böyük dağıdıcı gücə malik, yüksək dəqiqlikli silahlar buna bariz nümunədir.\n2016-cı ilin aprel döyüşlərində düşmənin təxribat fəaliyyətlərinin qarşısını qətiyyətlə alan ordumuz, əks-həmlə ilə ona dağıdıcı zərbə endirməklə, strateji baxımdan əhəmiyyətli yüksəklikləri ələ keçirmiş düşmən ordusu haqqında illərdi yaradılan mifi qısa zamanda darmadağın etdi.\nEkspert Yaşar Kərimov bildiribki, keçən il Naxçıvanda Əlahiddə Ümumqoşun Ordunun keçirdiyi uğurlu əks-həmlə əməliyyatı nəticəsində 11 min hektar ərazi və Günnüt kəndi işğaldan azad edildi, həmçinin strateji yüksəkliklər geri qaytarıldı. Bununla da İrəvan-Yeğeqnadzor-Gorus-Laçın-Xankəndi avtomobil yolu, eləcə də düşmənin bütün fəaliyyəti və təminat məsələləri nəzarətə götürüldü. Qorxu və təlaş içərisində yaşayan Ermənistanda bu məsələ hələ də ictimaiyyət tərəfindən geniş müzakirə olunur.\nDavamlı aparılan uğurlu fəaliyyət nəticəsində təmas xəttində əldə olunan üstünlükdən və aldığı dağıdıcı zərbələrdən düşmən hələ də özünə gələ bilməyib. Azərbaycan Ordusunun müasir silah və texnika ilə təchizatı da düşmən ordusundan üstünlüyünü təmin edən amillər sırasındadır.\nAzərbaycan Ordusunun silahlanmasına qəbul olunan "Polonez" ƏTR kompleksi bir çox üstünlükləri ilə düşmənə atəşlə zərərvurma imkanlarını keyfiyyətcə yeni mərhələyə çıxarıb.\n"Polonez" ƏTR kompleksi uzağa atış məsafəsi, raketin döyüş başlığının dağıdıcı imkanları, idarəetmə və tətbiqi üsulu ilə böyük imkanlara malikdir. "Polonez" nəinki döyüş meydanında düşmən mövqelərini, həmçinin bütün Ermənistanın hərbi və strateji obyektlərini vurmaq imkanına malikdir.\nDüşmənə "Polonez" vasitəsilə 300 km məsafəyə qədər endirilən raket zərbələrinin qarşısını ala bilmədiyi çoxdan məlumdur. Silahın döyüş tətbiqi və raketin uçuş trayektoriyası bunu mümkünsüz edir. Həmçinin düşmənin belə zərbələrin qarşısını almağa heç bir imkanı yoxdur.\nƏTR kompleksinin texniki xüsusiyyətləri ona 50 saniyə müddətində bir yaylımla, 8 ədəd döyüşə hazır raketlə maksimal uzaqlıqda yerləşən düşmənin hədəf və obyektlərinə 6 dəqiqədən gec olmayaraq zərbə endirməyə imkan verir.\nBelə obyekt və hədəflərə düşmənin əməliyyat düzülüşünün dərinliyində yerləşən yüksək dəqiqlikli silah sistemlərini, kəşfiyyat-zərbə sistemlərinin yerüstü elementlərini, qoşunların əsas qruplaşmalarını, bazalarda yerləşən aviasiyasını, hava hücumundan müdafiə vasitələrini, idarəetmə məntəqələrini, radioelektron vasitələrini, arxa cəbhə və digər obyektlərini aid etmək olar.\nƏTR kompleksinin üstünlüyü ondan ibarətdir ki, istənilən şərtlərdə və sutkanın istənilən vaxtında tətbiq etmək mümkün olur. Belə olan halda raket zərbələrini dəqiq, operativ və sutkanın istənilən vaxtı endirməyə əlverişli şərait yaranır.\n"Polonez", həmçinin çətin keçilən ərazilər üçün nəzərdə tutulub və MZKT-7930 "Astroloq" adlı təkərli şassi üzərində quraşdırılıb. Ona görə də "Polonez"in mürəkkəb relyefli dağlıq ərazilərdə tətbiq edilməsi heç bir çətinlik yaratmır.\nZərbə radiusu 100-300 km-ə çatmaqla, bir raket 275 m radiusda, 6 "Polonez"dən ibarət bir batareya isə eyni anda 48 hədəfi və ya 100 km2 ərazini atəşlə örtür. Raketlərin hədəfdən ehtimal olunan dairəvi yayınma məsafəsi 30 metrdən çox təşkil etmir, bu isə belə vasitələr üçün ideal göstəricidir.\nMüqayisə üçün qeyd edək ki, 100 km2 ərazidə yerləşən düşmən alayına 6 ədəd kompleksdən ibarət bir batareya kifayət edir.\nÖlkəmizə məxsus olan "Azersky" və "SPOT 6" peyk toplusu bir gün ərzində 6 milyon km2 ərazinin şəklini çəkə bilir ki, bu da Fransanın ərazisindən 10 dəfə böyükdür. Bu o deməkdir ki, Yer kürəsinin hər bir nöqtəsi hər gün "Azersky" və "SPOT 6" peykləri tərəfindən yüksək şəkildə müşahidə oluna bilir.\n2018-ci ilin uğurlu hadisələrindən hesab olunan "Azersky" peykinin kosmosa çıxarılması ilə düşmənin obyektlərini müşahidə etmək və onların fəaliyyətini nəzarətdə saxlamaq artıq reallığa çevrilib. Bununla da istənilən düşmən obyektini müşahidə etmək və onun fəaliyyətini nəzərə almaqla həmin obyektə raket zərbələri endirmək mümkündür. Real vaxt rejimində düşmən haqqında əldə olunan görüntülərin məlumatları əsasında hazırlanan və "Polonez" vasitəsilə endirilən raket zərbələrinin effektivliyi və dəqiqliyi müvafiq olaraq yüksəkdir.\nƏTR kompleksinin raketi idarə ediləndir, bu isə ona zərbələri daha vacib hədəf və obyektlərə yönləndirməyə imkan verir. "Polonez" ƏTR kompleksinin üstünlüklərindən biri də odur ki, eyni vaxtda səkkiz raket ilə səkkiz hədəfə tək raket zərbəsi endirmək mümkündür.\nDağıdıcı və effektli tətbiq imkanlarına malik olan "Polonez" ƏTR kompleksi düşmənə qorxu yaşatmaqla yanaşı, yaxın gələcəkdə işğalda olan torpaqlarımızın azad olunması zamanı düşmənə atəşlə zərərvurmanın gedişində öz rolunu oynayacaq.\nDüşmənin işğalçılıq siyasətindən əl çəkməsi, işğalçı qüvvələrini geri çəkməsi və raket zərbələrinin təsiri altından çıxarması hələ də gec deyil.\nErmənistan-Azərbaycan, Dağlıq Qarabağ münaqişəsi ətrafında aparılan danışıqlar prosesi əbədi deyil. Düşmənin danışıqlar prosesini uzatması, müxtəlif bəhanələr ilə danışıqlardan yayınması, onun məsələnin həllində maraqlı olmadığını göstərir. Ona görə də yüksək səviyyəli tribunalardan düşmənə dəfələrlə xəbərdarlıq edilir ki, "Azərbaycan xalqı torpaqlarının işğalı ilə heç bir zaman barışmayacaq".\nPolitoloq Elxan Şahinoğlu deyib ki, Paşinyan yaxın aylarda münaqişənin həllində addım atmasa, atəşkəsə riayət etməyin anlamı qalmayacaq.\nPolitoloq qeyd edib ki, Helsinki Vətəndaş Assambleyasının Ermənistan bürosu maraqlı statistika açıqlayıb:"Onların araşdırmasına görə, 2018-ci il Azərbaycanla Ermənistan arasındakı təmas xəttində son 5 ildə ən sakit il olub. Yenə onların hesabatına görə 130 gündür cəbhə bölgəsində Ermənistan ordusunun bir itkisi belə yoxdur və bu sakitlik hələ də davam edir.\nBirinci nəticə odur ki, həqiqətən cəbhə bölgəsində nisbi sakitlik hökm sürür. Çünki, son aylarda bizim televiziya kanalları da xəbərlərə cəbhə bölgəsindəki atəşkəsin intensiv pozulması məlumatları ilə başlamırlar. Görünür, Ermənistanın baş naziri Nikol Paşinyan ordu komandanlığına gizli tapşırıq verib ki, ordu təxribatdan çəkinsin, atəşkəsə riayət etsin. Məsələn, son aylarda işğal altındakı torpaqlarda hərbi təlimlərdən xəbər yoxdur. Əvəllər belə təxribatlara çox rast gəlirdik. Ancaq sakitliyin və sükutun uzun müddət çəkəcəyini söyləmək çətindir. Çünki, "Qarabağ klanı" əlindəki imkanlardan istifadə edərək hər an təmas xəttində təxribat planlaşdıra bilər. Azərbaycan ordusunun cavabı özünü çox gözlətməyəcək. Bu isə Paşinyanın mövqelərini zəiflədəcək. "Qarabağ klanına" da elə bu lazımdır.\nHesabatdan gəlinən ikinci nəticə budur ki, Ermənistan ordusundakı hərbçilər müharibəsiz də bir-birini qırmaqda davam edir. 2018-ci ildə ümumilikdə 41 hərbçi müxtəlif səbəblərdən ölüb. Bu hələ Helsinki Vətəndaş Assambelyasına məlum olan rəqəmlərdir. Ermənistanda ordunu təhciz etmək İrəvana baha başa gəlir. Üstəgəl, qeyri-döyüş itkiləri azalmır. Ancaq bütün bunlar bizi arxayın salmamalıdır. Bəli, hələ ki, atəşkəsə riayət edirik. Ancaq Paşinyan yaxın aylarda münaqişənin həllində addım atmasa, atəşkəsə riayət etməyin anlamı qalmayacaq".\nBu arada Qafqaz institutunun direktoru, erməni politoloq Aleksandr İsgəndəryan jurnalistlərlə görüşü zamanı bildirib ki, Madrid prinsipləri münaqişənin yekun həllinə nail ola bilməz, yalnız sadəcə əsaslı danışıqlar üçün şərait yarada bilər.\nOnun sözlərinə görə, bugünkü vəziyyətə əsasən haqqında danışıqlar aparılan iki növ ərazi var.\n"Bunlardan biri Azərbaycanın tərkibinə qaytarılmalı olan ərazilərdir, digəri qaytarılması nəzərdə tutulmayan ərazilərdir", - deyə o qeyd edib.\nİsgəndəryan əlavə edib ki, Ermənistan eyni vaxtda bir neçə istiqamətdə iş aparmağa məcburdur.\n"İrəvan sərt olmalıdır, eyni zamanda güzəştlər görünüşü yaratmalıdır. Azərbaycan, Qarabağ, beynəlxalq ictimaiyyət, həmçinin daxili auditoriya ilə iş aparılması vacibdir. Bu istiqamətlərdən hər biri vacibdir.\nQarabağ münaqişəsi ilə bağlı "Madrid prinsipləri" öz aktuallığını itirməyib. "Madrid prinsipləri" münaqişənin yekun həllinə nail ola bilməz, yalnız sadəcə əsaslı danışıqlar üçün şərait yarada bilər", - deyə o sözlərini yekunlaşdırıb.


Britaniyanın kral ailəsi daha bir böhranla üzləşir\nBritaniyanın kral ailəsi 1990-cı illərdə şahzadə Diananın boşanması və ölümündən bəri ən böyük böhranla üzləşir. Kraliça Elizabetin ikinci oğli şahzadə Endrü bu yaxınlarda televiziyada verdiyi müsahibə səbəbilə üzləşdiyi tənqidlərdən sonra ictimai vəzifələrindən geri çəkildiyini elan edib. Müsahibədə şahzadəyə ABŞ maliyyəçisi və avqust ayında Nyu York həbsxanasında özünü öldürən və cinsi zorakılıqda ittiham olunan Ceffri Epstinlə dostluğu barədə sual veriilib. Bu arada şahzadə Harri və həyat yoldaşı Meqan Markl da mətbuatın həyatlarına müdaxiləsi ilə mübarizə aparandan sonra ictimai həyatdan geri çəkilməyə qərar verib.\nŞahzadə Endrü ictimai vəzifələrindən əl çəkdiyini elan edəndən bəri ilk dəfə olaraq bu yaxınlarda Vindzor Sarayında görülüb.\nOnun bu addımı atmasına səbəb bir müsahibə zamanı ona cinsi zorakılıqda ittiham olunan amerikalı Ceffri Epstinlə dostuğu və Epstin məhkum olunandan sonra onun evində qalmasının səbəbi barədə sual verilməsi olub.\nBritaniya şahzadəsi Endrü\n“Mən gedib, onu görüb, onunla danışmalı idim”, şahzadə Endrü cavab verib.\nKral ailəsi üzrə təhlilçi Riçard Fitzvilyamsın sözlərinə görə, şahzadə Endrünun Epstinin qurbanlarına qarşı mərhəmətinin olmaması şokedici idi.\n“Bu onun tamaşaçılarından və fikrimcə, reallıqdan tamamilə uzaq olduğunu göstərdi. O, ictimai vəzifələrindən əl çəkməli idi, çünki o, artıq ziyan vururdu”, Fitzvilyams söyləyir.\nEpstinin qaçaqmalçılıq qurbanlarından biri olduğu deyilən bir qadın 17 yaşında ikən şahzadə ilə cinsi əlaqəyə girməyə məcbur edildiyini iddia edib. Endrü dəfələrlə bu ittihamları rədd edib və ABŞ müstənqilərini dəlillərlə təmin etməyə hazır olduğunu söyləyib. Fitzvilyams isə deyir ki, Endrü daha öncə də kral ailəsinə utanc verib.\n“Onun Sara Ferqusonla olan evliliyi. Sara kral ailəsinin fəlakətli üzvü idi və onlara bir neçə utandırıcı anlar yaşatmışdı”, Fitzvilyams deyir.\nKral ailəsinin üzvü kimi sahib olduğu imtiyazlaran sui-istifadə edən şahzadədən hər şeyi daha diqqətlə yoxlayan şahzadəyə keçək.\nŞahzadə Harri və onun həyat yoldaşı Meqan Markl mətbuatın onların həyatlarına müdaxiləsindən dəhşətə gəldiklərini söyləyiblər və hətta bir neçə qəzeti bu səbəblə məhkəməyə veriblər.\n“Onlar sadəcə olaraq kimlikləri səbəbilə etdikləri hər şeyə olan qlobal maraqla mətbuat arasında müəyyən əlaqələrin olacağını qəbul etməlidirdlər”, Fitzvilyams deyir.\nKraliça Elizabetin həyat yoldaşı yanvar ayında avtomobil qəzasına uğrayan zaman da kral ailəsi istənməyən diqqətə məruz qalmışdı.\nBundan əlavə kral ailəsi sentyabr ayında Brexit məsələsinə də cəlb edilmişdi. Belə ki, Ali Məhkəmə baş nazir Boris Consonun kraliçadan parlamentin işini təxirə salmasını istəyəndə onu yanlış yönəltdiyinə dair qərar çıxarıb.\n“Bu, kral ailəsi üçün dəhşətli, 1990-cı illərdən bəri ən pis il oldu. Amma kral ailəsi müşavirləri və mətbuat katibləri ilə məsləhətləşsə və əgər Harri ilə Meqan kral ailəsinin üzvləri olaraq onları xoşbəxt etməyin bir yolu olduğuna inandırılsa, gələn ilin də belə keçməsinə səbəb qalmayacaq”, Fitvilyams söyləyir.\nKraliça Milad Günü zamanı televiziyada yayımlanan çıxışında bu çətin ilə son qoymağa çalışacaq.


Ekspert: “Siqaret çəkən sürücülərə qarşı sərnişinlər də mübarizə aparmalıdır” - Avtosfer.az\nMaraqlı 31 May 2020 13:47 Oxunub 394\nBu gün 31 may - Ümumdünya Tütünlə Mübarizə günüdür. Dünyada müxtəlif ictimai yerlərdə, o cümlədən ictimai nəqliyyatda tütündən istifadəyə qarşı ciddi mübarizə aparılır. Azərbaycanda da ictimai nəqliyyat sürücülərinin sükan arxasında tütündən istifadə etməsi qanunla qadağan edilir.\nNəqliyyat üzrə ekspert Yasin Mustafayev "Sfera.az” saytına verdiyi açıqlamada avtobus və taksi sürücülərinin sükan arxasında siqaret çəkməsinə münasibət bildirib. Ekspert ilk növbədə siqaret çəkməyin ümumi ziyanlarını diqqətə çatdırıb:\n"Tütündən istifadə tibb mütəxəssisləri tərəfindən sağlamlığa zərərli hesab olunur və qəti qadağan edilir. Bu bəladan yaxa qurtarmaq üçün bütün qurum və təşkilatlar bərabər çalışmalıdır. Statistikaya baxsaq görərik ki, xərçəng xəstəliyinin yaranmasının ən böyük səbəblərindən biri tütündən istifadədir. Tütün məmulatları həm sağlamlığa, həm də insanların maddi vəziyyətinə ziyan vurur”.\nY.Mustafayev bildirib ki, son illər Bakı nəqliyyatında sürücülərin sükan arxasında siqaret çəkmə halları azalıb: "Tütündən istifadə etməyənlər edənlərin təsirinə məruz qalır. Buna ictimai nəqliyyatda da tez-tez təsadüf edirdik. 3-5 il bundan öncəyə qədər sürücülər rahat şəkildə sükan arxasında tütündən istifadə edirdilər. Onunla bərabər hərəkət edən sərnişinlər də bu tütünün tüstüsünü udmağa məcbur idilər. Qanunla bu istiqamətdə qadağa yox idi. Son zamanlar tütündən istifadənin məhdudlaşdırılması ilə bağlı işlər görülüb. Bu işlər çərçivəsində sürücülərə də qadağalar tətbiq edilib. Sürcünün diqqəti yolda olmalı, siqaretdən və telefondan istifadə etməməlidir. Bu istiqamətdə görülən tədbirlər qənaətbəxşdir”.\nEkpsert əlavə edib ki, bu qadağlardan kənara çıxanlar da olur: "Xüsusən uzun məsafəli yollarda bəzi sürücülər sükan arxasında siqaret çəkirlər. Bu da haqlı olaraq nazarılıqlara səbəb olur. Siqaret çəkməyən sərnişinlər siqaret tüstüsü ilə zəhərlənmək istəmirlər. Sürücülər isə siqaretə vərdiş etdikləri üçün bunun fərqində olmur və qarşı tərəfi narahat etdiklərini düşünmürlər. Odur ki, tütündən istifadə daha da sərt tədbirlərlə məhdudlaşdırılmalıdır. Bir çox ölkələrdə bununla bağlı yüksək cərimələr tətbiq olunur. Bizdə də sərt şəkildə pul cəzası tətbiq edilməlidir”.\nY.Mustafayev ictimai nəqliyyatda siqaretdən istifadəyə qarşı hər kəsi mübarizə aparmağa çağırıb: "Hər bir insan bu istiqamətdə mübarizəyə qoşulmalıdır. Vətəndaşlar sükan arxasında siqaret çəkən sürücüyə xəbərdarlıq edə, onu şəklini çəkib Bakı Nəqliyyat Agentliyinin (BNA) qaynar xəttinə göndərə və ya sosial şəbəkəyə yerləşdirərək sürücü barədə məlumat verə bilərlər. Sosial şəbəkələr bu istiqamətdə böyük təsir qüvvəsinə malikdir. Vətəndaşlar tərəfindən şikayət edildikdə əlaqədar qurum da məsələyə daha tez reaksiya verər və həmin sürücünü cəzalandırar. Bir neçə dəfə bu cür cəzalanma olsa, sürücülər də sükan arxasında siqaret çəkməkdən çəkinərlər. Qeyd edilən məsələlər taksilərə də aiddir. Bəzən görürsən ki, taksidə qadın və ya uşaq var, sürücü isə siqaret çəkir”.


Yaxın aylarda Binəqədi rayonunda yeni DOST mərkəzi açılacaq » www.AVROMEDIA.az\nTarix: 22-05-2020, 21:42\nƏmək və Əhalinin Sosial Müdafiəsi Nazirliyindən Avromedia.az-a verilən məlumata görə, bunu Əmək və Əhalinin Sosial Müdafiəsi naziri Sahil Babayev kollegiya iclasında vurğulayıb. O bildirib ki, hazırda daha 5 mərkəzin – Binəqədi, Abşeron, Sumqayıt, Quba və Bərdə rayonlarında DOST mərkəzlərinin açılması üçün işlər aparılır.\nS.Babayev Əmək Bazarı və Sosial Müdafiə Məsələləri üzrə Milli Observatoriya, vətəndaşların qəbulu prosesi və s. barədə də tapşırıqlarını verib. İclasda Əmək Məcəlləsində dəyişikliklər edilməsi haqqında Qanun layihəsi, "Həssas əhali qruplarından olan şəxslər üçün Sığınacaq və Sosial Reabilitasiya Müəssisəsi" publik hüquqi şəxsin yaradılması, nizamnaməsinin, strukturunun və ştat cədvəlinin təsdiq edilməsi məsələləri ətraflı müzakirə olunub.скачать dle 12.1


Galaxy M31 və Galaxy A51 5G onsuz da açıq beta versiyada One UI 3.0-a sahibdir Androidsis\nDünən bilsəydik bir Samsung Galaxy S10 Lite sahibləriİndi bir Galaxy A və ya Galaxy M olanlar Samsung, One UI 3.0 beta proqramını onlara açdıqları üçün şanslıdırlar.\nBir çoxunu və tezliklə sınayacaqları sevindirən bir UI 11 ilə bir neçə gün Android 3.0 xəbər bir Galaxy A51 5G və Galaxy M31 var. Cənubi Koreya markasının bu telefonları üçün bu beta proqramının bu detallarına baxaq.\nSamsung isə artıq sabit versiyanı yerləşdirmişdir Galaxy S10 Lite kimi bu illərin ən yüksək səviyyəsinə görə, sahiblərinin One UI 3.0-ın fəzilət və üstünlüklərindən istifadə etmək istədikləri digər aşağı səviyyələrə yaxınlaşmağın vaxtı gəldi.\nVə bu Galaxy M31 və Galaxy A51 5G, A və M seriyalarından birincisidir tez-tez olduğu kimi bu mərhələli buraxılışın bir hissəsi olaraq bu bölgələrdə One UI 3.0-ın ilk istehsallarını əldə etmək. Söhbət xüsusilə iki bölgədən və ya ölkədən gedir: Hindistan və Cənubi Koreya.\nSamsung Üzvlər tətbiqindən, forumu vasitəsilə Samsung bu gün telefonlarını sahiblərinə Android 11-ə əsaslanan bu versiyanın beta mərhələsində iştirak etməyə başlaya biləcəkləri barədə məlumat vermək üçün vaxt ayırdı. , sadəcə formanı doldurmalı və iştirakınızı təsdiqləyən e-poçtu gözləməlisiniz.\nSamsung yeniləmə tarix cədvəlinə görə, Bu iki telefonun Mart ayı üçün sabit versiyası olardıvə heç bir problem olmadığı müddətdə.\nbir Galaxy A və M modelləri üçün bir UI 3.0 yeniləməsi bununla yeni bir istifadəçi təcrübəsindən, ən azından daha yaxşı optimallaşdırılmış və xəbərlərlə zövq ala bilərlər.\nMəqaləyə tam yol: Androidsis » xəbər » Samsung Galaxy A və M-ə One UI 3.0 beta proqramını açır\nTelegramın sabit versiyası səsli söhbəti Milad hədiyyəsi kimi aktivləşdirir


Avropa Məhkəməsi Azərbaycana qarşı beş şikayət üzrə qərar verib\nBu gün, iyunun 23-də Avropa İnsan Haqları Məhkəməsi (AİHM) Azərbaycandan göndərilən şikayətlər üzrə 5 qərarını elan edib. Qərarlardan dördü dostca anlaşma əsasında elan edilib. Hökumət qərarlar üzrə 20 min avrodan artıq təzminat ödəməlidir.\naihmaz.org saytının məlumatına görə, Fikrət İbişbəyli Azərbaycana qarşı şikayəti jurnalist olan ərizəçinin məhkəməyə qədər həbs edilməsi ilə bağlıdır. Ərizəçi AİHM qarşısında məhkəməyə qədər həbsdə saxlanılmasının onun azadlıq və toxunulmazlıq hüququna zidd olduğunu iddia edib. AİHM ərizəçinin iddiasını əsaslı hesab edərək, məhkəməyə qədər 11 ay 14 gün həbsdə saxlanılmasını ərizəçinin Konvensiyanın 5.3-cü maddəsi (Azadlıq və toxunulmazlıq hüququ) ilə təminat altına alınan hüquqlarına zidd olduğuna qərar verib. Qərara əsasən, hökumət ərizəçiyə 3500 avro təzminat ödəməlidir.\nAli Məhkəmə və Avropa Şurası nümayəndələri insan hüquqları məsələlərini müzakirə edib


Sumqaytıda Beynəlxalq “Yer Günü” | SUMQAYITXEBER.COM\nSUMQAYITXEBER.COM > ÖLKƏ > Sumqaytıda Beynəlxalq “Yer Günü”\nSumqaytıda Beynəlxalq “Yer Günü”\nMüəllif: sumqayitxeber.com • Tarix: 22 Aprel 2016 • Baxış sayı: 313 dəfə • Şərh yoxdur\nTweetBu gün (22.04.2016) beynəlxalq “Yer Günü”dür. Əlamətdar gün münasibətilə Sumqayıt şəhərində bir sıra müvafiq tədbirlər keçirilir. Ekologiya və Təbii Sərvətlər Nazirliyinin 4 saylı Ərazi Ekologiya və Təbii Sərvətlər Şöbəsi öz xidməti ərazisində yerləşən orta təhsil məktəblərində və bir sıra ictimai yerlərdə məktəblilər və sakinkərlə maarifləndirici söhbətlər aparır, məktəbyanı ərazilərdə təmizlik işləri görülür, bundan başqa şəhərin bir sıra yerlərində iməcliklər təşkil edilir, ağaclar əkilir. Ekologiya və Təbii Sərvətlər Nazirliyinin 4 saylı Ərazi Ekologiya və Təbii Sərvətlər Şöbəsi Ətraf Mühitin Monitorinqi və Ekoloji Təbliğat sektorunun müdiri İbrahimli Vüsal xeberlent.az saytına mövzu ilə əlaqədar münasibət bildirdi:\n“1870 ci ildə ABŞ-ın Nebraska ştatının sakini Corc Sterlinq Mortona ştatın yaşıllaşdırılmasına başlamaq üçün əhaliyə müraciət etmişdi. Onun özü və ailəsi ilk olaraq ağac əkməyə başlamışdı. Tezliklə bu təşəbbüs geniş əks-səda doğurmuşdu. İlk “Ağac Günü”ndə ştatın əhalisi təqribən bir milyon ağac əkmişdi.\n1882-ci ildə 22 aprel tarixi Nebraska ştatında Mortonanın şərəfinə onun doğulduğu 22 aprel günü rəsmi olaraq ştatın bayram günü kimi elan olundu.\n1882-ci ildə 22 aprel tarixi Nebraska ştatında rəsmi olaraq bayram günü elan olunaraq “Ağac günü” kimi qeyd olunmağa başlanıb. 1970-ci ildən isə ekoloji fəallardan olan senator Geylord Nelsonun təklifinə əsasən ekoloji problemlərə, ətraf mühitin çirklənməsinə, təbiətin əhəmiyyətinə diqqəti artırmaq məqsədilə həmin günün adı dəyişdirilərək, “Yer günü” adlandırılıb.\nTədricən bu bayram beynəlxalq xarakter alaraq, hazırki dövrdə 150-yə yaxın ölkədə, o cümlədən respublikamızda qeyd olunur. “Yer günü” ərəfəsində insanlar müxtəlif ekoloji tədbirlərdə iştirak etməklə ağaclar əkir, yaşıllıqlara qulluq edir, yaşadıqları əraziləri müxtəlif tullantılardan təmizləyirlər. Ekoloqlar ətraf mühitin sağlamlaşdırılmasına yönələn kütləvi aksiyalar keçirməklə, informasiya vasitələrində çıxışlar etməklə əhalini ətraf mühitin mühafizəsi sahəsində daha fəal olmağa çağırırlar.\nOnu qeyd etmək lazımdır ki 1970-ci ildə meşələrin kütləvi surətdə qırılması geniş yayılmışdı görkəmli akademik Həsən Əliyevin yazdığı Həyacan Təbili adlı məqaləsi böyük rezonansa səbəb oldu.Həmin dövrdə meşələrin qorunması günün ən aktual məsələlərindən birinə çevrilmişdir.1990-cı ildən başlayaraq Yer Kürəsi Günündə milli parkların salınması, ətraf mühitin əvvəlki vəziyyətinə qaytarılması mövzusu gündəmə gətirildi. Həmin vaxtdan bu bayram beynəlxalq miqyas aldı. 141 ölkəni (o cümlədən bizim ölkəni) təmsil edən 20 milyondan çox adam bu günü bayram edir.”


Ramiz Mehdiyevin Bakını "udmaq" istəyinin pərdəarxası |\nRamiz Mehdiyevin Bakını “udmaq” istəyinin pərdəarxası\nElşad Abdullayevin yayımladığı videolarda adı sabiq YAP-çı deputat Gülər Əhmədova tərəfində rüşvət qalmaqalında hallandıqdan sonra nüfuzunu itirən, bununla da əzəli rəqibi paşayevlərdən zəif duruma düşən Ramiz Mehdiyevin son dönəmlər yenidən güc nümayişi göstərməsi sezilməkdədir.\nDoğrudur, bu səpkili cəhdlərinin hamısı demək olar ki, boşa çıxsa da “boz kardinal”lığı kimsəyə devr etmək niyyətində olmayan cənab Mehdiyevin Heydərovla birləşərək paşayevlərə qarşı güclənmək planı faş olduğundan, onun əvvəlki nüfuzunu bərpa edəcəyi inandırıcı görünməsə də, əlində olan resurslardan kifayət qədər ciddi istifadə edərək Rusiya və Qərb arasında dilemma yarada bilməsi əhəmiyyətli fiqur kimi saxlanılmağana yetməkdədir.\nLakin sirr deyil ki, daxili nüfuzu bərpa etmədən söz sahibi kimi uzun müddət tab gətirmək mümkün deyil. Nəzərə alsaq ki, hazırda hakimiyyət daxilində günəşi doğan Samir Şərifov da ciddi fiqur kimi ortya çıxıb, o zaman Mehdiyevin çoxkombinasiyalı gedişlərinin hansı nəticələrlə yekunlaşacağını proqnozlaşdırmaq mümkünsüz görünür.\nBütün bunlarla yanaşı son dönəmlər cənab Mehdiyevin Bakı şəhər icra hakimiyyəti postu uğrunda son savaşa çıxdığını açıq-aydın görmək mümkündür. Bu yerdə onu da bildirək ki, Mehdiyevin bu əhəmiyyətli posta namizədi Sumqayıtdan Səbael rayonuna gətirdiyi Eldar Əzizovdur. Ölkənin prestij baxımından ən əhəmiyyətli rayonun birinci şəxsi qismində ortaya çıxardığı Əzizovun Mehdiyevə çox yaxın olan və artıq həyatda olmayan generallardan birinin yaxın qohumudur.\nMehdiyevin son dönəmlər yenidən qazanmağa başladığı nüfuzu və Eldar Əzizovun şəxsi münasibətlərinin Hacıbala Abutalıbovu əvəzləmək üçün yetərli olması faktı Bakı savaşında xüsusi kryoz hadisə baş verməzsə, uğurun çətin olmayacağından xəbər verir.\nNəticə etibari ilə deyə bilərik ki, Mehdiyevin ən incə məqamınadək düşünərək hazırladığı plan reallaşarsa, hakimiyyət daxilində yenidən iki böyük güc mərkəzi yaranacaq. Bunun başqa açıqlaması isə İlham Əliyevin növbətə seçkilərə hakimiyyətdaxili çəkişmələrdən istifadə edərək çox rahat getmək istəyininin nə qədər olmasına bağlana bilər. Hazırki dönəmdə hakimiyyət daxilində Əliyevə rəqib olacaq fiqur aşkar görünməsə də, ölkədə baş verən son iqtisadi geriləmələrin fonunda narahat olmaq üçün kifayət qədər tutarlı səbəb və əsas tapmaq mümkündür. Deməli, Əliyev Bakını Mehdiyevə güzəştə getməklə ola biləcək sürprizi aradan qaldırmağa çalışmaq istəyində ola bilər.\nBu isə onu deməyə imkan verir ki, geridə qoyduğumuz hər gün hakimiyyətin üst eşalonunda daha maraqlı kulislərin yaşanmasına səbəb olur. Yəni isti yayın siyasi baxımdan da çox sıcaq olacağına şübhə yoxdur.\nÇılpaq yatmağın müalicəvi faydaları varmış…\nMüqəddəs kitablardan dünya üçün 2017-ci il proqnozu: Dəhşətli xəstəlik, bahalaşma, qarışıqlıq…


Kürdəmirin baş həkimi “yola salınır?” - VİDEO » Bizimhedef.info\nBizimhedef.info » gundem » Kürdəmirin baş həkimi “yola salınır?” - VİDEO\nƏgər o, bir baş həkim olaraq baş verənlərdən xəbərdar ola bilmirsə, deməli Məhəmməd Musayev yerində olmayan vəzifə sahibidir\nBir neçə gün bundan öncə Azerinfo.az saytında Kürdəmir səhiyyəsinə rəhbərlik edən və yarıtmaz iş fəaliyyəti ilə tam əksəriyyətin qınaq obyektinə çevrilən Məhəmməd Musayevin qanunsuzluğa söykənən əməlləri barədə, müəyyən açıqlamalarla çıxış etmişdik. Yazıb onu da vurğulamışdıq ki, bu şəxs rəhbərlik etdiyi sahəni ona görə iflic etməyə çalışır ki, öz şəxsi məqsəd və maraqlarının həllinə nail ola bilsin. Belə bir səbəblər üzündən də, bu gün Kürdəmir səhiyyəsinə rəhbərlik edən Məhəmməd Musayev, məhz rəhbərlik etdiyi sahədə öz düşüncəsinə uyğun idarəçiliyini həyata keçirməkdədir. Tətbiq olunan idarəçilik də, adı çəkilən rayonun səhiyyə müəssisələrinin hər birində rüşvət amilinin tüğyan etməsinə səbəb olur. Yerli sakinlərin iddialarına görə, baş verən bütün iyrənc addımların təşəbbüskarı, məhz səhiyyə sahəsində “mükəmməl oyun qaydaları”nı oynamaqda peşəkar olan bu şəxs durur. Adı çəkilən vəzifə sahibinin idarəçiliyinin mahiyyətini sübuta yetirmək üçün, bir daha Kürdəmir rayon Mərkəzi Xəstəxanasının nəzdində fəaliyyət göstərən poliklinikanın rentgen şöbəsində həyata keçirilən və redaksiyamıza təqdim olunan çəkilişə diqqət yetirək.\nYaşananlarla bağlı bir daha onu vurğulaya bilərik ki, Məhəmməd Musayev rəhbərlik etdiyi səhiyyə müəssisələrində əməlli-başlıca “bazar açıb”. Çünki, adı çəkilən şöbənin müdiri Ağarza həkim bildirir ki, “yığdıqlarımız pulların hamısı bizə çatmır, daha çoxunu baş həkimə çatdırırıq. Yəni, biz faizə işləyirik, əgər hesablanmış məbləği ona verməsək, o halda baş həkim bizə işləməyə imkan verməz”. Biz ötən açıqlamamızda da vurğulamışdıq və təkrar bu mövzuya qayıtmaqla adı çəkilən şöbədə xəstələrin hansı yollarla “soyulmaları”na yenə də nəzər salaq. İlk əvvəl hansısa həkim xəstəni rentgen şöbəsinə göndərir və şöbənin xanım əməkdaşlardan biri xəstənin jurnalda müvafiq qeydiyyatını aparır, digər xanım isə aparılan qeydiyyata görə xəstədən 3 manat “rusum” tələb edir. Elə ki, xəstə rentgen olur, o halda onun xərci təqribən 15-30 manat civadında dəyişir və xanım əməkdaşlardan biri tələb olunan ödənişin tam ödənildiyini dəqiqləşdirdikdən sonra, rentgen kağızını şəxsin özünə verir. Əks halda xəstə problemlə üzü-üzə qalmalı olur. Onu da unutmaq olmaz ki, şöbədə xəstənin imkanlı, imkansız olmasına heç bir halda məhəl qoyulmur və tələb etdikləri “haqq-hesab”ı da alırlar. Xəstə rentgen olduqdan sonra o, onu göndərən həkimin yanına qayıtmır. Çünki, müxtəlif ixtisas sahibi olan həkimlərin vəzifə funksiyasını, elə rentgen şöbəsində müdir vəzifəsini daşıyan Ağarza həkimin özü yerinə yetirir. Əslində həmin vaxt rentgen olunan xəstə onu göndərən həkimin yanına qayıtmalı və həkim rentgen kağızına baxdıqdan sonra, xəstəyə müalicə yazmalıdır. Amma qeyd etdiyimiz kimi, müxtəlif ixtisas sahibi olan həkimlərin əvəzindən Ağarza həkim xəstələrə “resept” yazır, hətta yazdığı “resept”ə möhür də vurur. Sadaladıqlarımız belə bir faktlar həyata keçirilmiş çəkilişdə açıq-aydın sezilir.\nÜmumiyyətlə, biz rentgen şöbəsində yaşananlarla bağlı problemlərin varlığına təkrar toxunmağa ona görə qərar verdik ki, Azərbaycan səhiyyəsinə üzqaralığı gətirən Məhəmməd Musayevin rəhbərlik etdiyi Kürdəmir səhiyyəsində yaşananları, bir daha hər kəsin diqqətinə çatdıra bilək. Çünki, bu günə kimi çoxsaylı media qurumlarında bu şəxsin yarıtmaz idarəçiliyindən bəhs olunan çoxsaylı tənqidi açıqlamalar dərc olunub, onun qol qoyduğu qanunsuzluqların görünən və bəlli olan tərəfləri hər kəsin diqqətinə də çatdırılıb.\nİndi isə bizi narahat edən digər problemin varlığına toxunaq. Yəni, bir neçə gün bundan öncə dərc etdiyimiz açıqlamada Məhəmməd Musayevin yarıtmaz idarəçiliyinin mahiyyətini hər kəsin diqqətinə çatdırmaq üçün, redaksiyamıza təqdim olunan video-çəkilişi xəbər portalımızda yerləşdirdik. Əsas məqsədimiz, çatdırılan məlumatların həqiqət olmasını sübuta yetirmək idi. Diqqəti cəlb edən hal o oldu ki, redaksiyamıza çatdırılan məlumatları dərc etməklə bərabər, həm də yaşananlarla bağlı bir çox qurumlara, o cümlədən Səhiyyə Nazirliyinə də rəsmi məktublar ünvanladıq. Düzdür, ünvanlanan məktublarla bağlı Səhiyyə Nazirliyi tərəfindən müəyyən araşdırmalar aparılır, hətta 06 oktyabr 2017-ci il tarixdə, saat 16:30-da xəbər portalının baş direktoru adı çəkilən nazirliyə dəvət olunaraq, ondan işıq üzü görən məqalədə yazılanlarla bağlı yazılı izahat da alınır. Ümumi söz-söhbət zamanı nazirlik rəsmiləri də, Kürdəmir səhiyyəsində yaşananlara haqq qazandırmadıqlarını dolayı yollarla olsa da ifadə edirlər. Bütün bunların fonunda onu vurğulamaq istəyirik ki, aparılan araşdırmalar müəyyən mənada qaneedici olsa da, qane etməyən addımlar isə, baş həkimin qol qoyduğu əməllərə görə cəzalandırılmamasıdır. Çünki, biz baş verən hər bir qanunsuzluğun başında Məhəmməd Musayevin durduğunu dəfələrlə vurğulamışıq. Bu gün isə, baş həkim özünü “sudan quru çıxarır”. Biz Bakı şəhərində oluruq və Kürdəmir səhiyyəsində baş alıb gedən qanunsuzluqlarlla bağlı lazımi məlumatları da əldə edə bilirik. O halda sual oluna bilər ki, bəyəm baş həkim də gündəlik Bakı şəhərində olur ki, yaşananlarla bağlı xəbərdar ola bilmir? Əgər o, bir baş həkim olaraq baş verənlərdən xəbərdar ola bilmirsə, deməli Məhəmməd Musayevin yerində olmayan vəzifə sahibidir.\nAparılan araşdırmalardan sonra, retgen şöbəsinin müdiri Ağarza həkimə rəhbərlik tərəfindən töhmətin verilməsi açıq-aydın şəkildə onu sübut edir ki, rəhbərlik həqiqətin üzə çıxarılmasında heç də maraqlı deyil. Necə olur ki, Məhəmməd Musayev rəhbərlik etdiyi sahəni iflic edir, “kolxoz bazarı”na çevirir, vəzifə səlahiyyətindən sui-istifadə edərək şöbə müdirlərini faizə işləməyə məcbur edir, məqamı çatanda isə məsuliyyətdən kənarda qalır. Əslində həmin töhmət birbaşa baş həkimə verilməli və o daşıdığı vəzifəsindən uzaqlaşdırılmaqla bərabər, qol qoyulan qanunsuzluqlara görə məsuliyyətə də cəlb olunmalı idi. Məhəmməd Musayevə qarşı lazımi addımların atılmaması, yəqin ki, onu növbəti qanunsuzluqlara imza atmağa vadar edəcək.\nAmma, o məqamı da unutmuruq ki, bu gün yeniləşən Azərbaycan səhiyyəsində belə əməl sahibi olanlara yer yoxdur. Ona görə də inanırıq ki, cənab Oqtay Şirəliyev çox yaxın vaxtlarda bu şəxsin əməllərinin “saf-çürük” edilməsi üzrə aidiyyəti üzrə tapşırıqlarını verib, onun “yola salınmasına” da qərar verəcək.


“Səhv etdiyimi düşünmürəm” – Qurban Qurbanov – Yenicag.Az\nAna Səhifə İdman “Səhv etdiyimi düşünmürəm” – Qurban Qurbanov\n“Səhv etdiyimi düşünmürəm” - Qurban Qurbanov\nYeni Çağ Media Qrupu – Sentyabr 07, 2018 - 23:39\nUEFA Millətlər Liqasının qrup mərhələsində bu gün Baki Olimpiya Stadionunda keçirilən Azərbaycan – Kosovo oyunundan sonra hər iki milli komandanın baş məşqçisi fikirlərini bölüşüb.\nYenicag.az xəbər verir ki, onlar 0:0 hesabıyla bitən matçdan sonra bunları söyləyiblər.\nQurban Qurbanov (Azərbaycan milli komandasının baş məşqçisi): “Ağır oyun oldu. Əslində, bunu gözləyirdik. Rəqibin fərdi oyun keyfiyyətləri ilə seçilən futbolçuları vardı. Birinci hissə çətin oldu. Hər iki komandanın ehtiyatlı oynadığı hiss olunurdu. Ancaq ikinci hissə fərqli keçdi və futbolçularımız daha məsuliyyətli idi. Oyun nizam-intizamından razı qaldım. Heyətlə bağlı səhv etdiyimi düşünmürəm. Hazır olan futbolçulara şans verdim. Bəzi problemlər var ki, onları aradan qaldırmalıyıq. Xüsusilə də futbolçular oyun təcrübəsini artırmalı, daha yaxşı çempionatlarda çıxış etməlidirlər.\nÜç gündən sonra bizi səfərdə növbəti oyun gözləyir. Həmin qarşılaşmaya hazır olmaq üçün maksimum çalışmalıyıq”.\nBernard Şalland (Kosovo milli komandasının baş məşqçisi): “İki fərqli tərzdə komanda oynadı. Düzdür, Azərbaycan millisi topla daha çox oynayırdı. Ancaq elə də təhlükəli vəziyyət yarada bilmədi. Riçard Almeyda kimi güclü yarımmüdafiəiçiniz var. Yaxşı müdafiə oluna bildik. Ancaq hücum xəttimizdən heç də razı deyiləm. Topu çox gecikdirirdik. Ancaq bilirəm ki, bundan daha yaxşısnı edə bilərik. Çünki komandamızın gücünü bilirilk. Oyunun nəticəsindən narazı deyiləm”.\nKosovo, milli komanda, Qurban Qurbanov,


Bakıda maşınla adam öldürən dünya çempionu barədə\nBakıda maşınla adam öldürən dünya çempionu barədə YENİ XƏBƏR\nBakıda ağır yol qəzası törətmiş idmançının işinə Ali Məhkəmədə baxılacaq.\nNews24.az-ın məlumatına görə, Xəzər rayonunda ağır yol qəzası törətmiş Urxan Orucov məhkəməyə kasasiya şikayəti verib. Ötn ilin yanvarında baş vermiş hadisəyə görə Bakı Ağır Cinayətlər Məhkəməsi tərəfindən məhkum edilən U.Orucov daha əvvəlki hökmlərin dəyişdirilməsini xahiş edib.\nQeyd edək ki, Bakı Ağır Cinayətlər Məhkəməsinin hökmü ilə U.Orucov cəzasını məntəqə tipli cəzaçəkmə müəssəsində çəkməklə 4 il 2 ay 16 günmüddətinə azadlıqdan məhrum edilib.\nU.Orucov peşəkar idmançıdır. Kikboksinq və kunq-fu idman növlərində özünü sınamış 29 yaşlı U.Orucov 3 qat dünya, 8 qat Azərbaycan çempionudur.\nBakıda sərxoş dünya çempionu dəhşətli qəza törətdi - YENİ FAKTLAR


Erik Hoffer - Əsl İnamlı\nMəhsul kodu: 4850\nSosiologiya , Araşdırma , Siyasət , Elmi-Kütləvi\nİnsanlar kütlə hərəkatlarına qatılmağa hazır olduqları zaman ancaq təlimi və ya təbliğat proqramı olan müəyyən hərəkata deyil, xüsusən təsirli olan istənilən hərəkata qatıla bilərlər. Hitlerdən əvvəlki Almaniyada yaşayan gənclər kommunist və ya nasist partiyasına qoşulmaq üçün çox vaxt püşkatmadan istifadə edirdilər. Çar Rusiyasının son illərində yəhudilər ya sionizmə, ya da kommunist inqilabına qoşulmağa hazır idilər. Bir ailənin bəzi üzvləri inqilabçılara, digərləri də sionistlərə qoşulurdu. Doktor Charles Weizmann anasının o dövrdə belə dediyini xatırlayır: “Nə olursa olsun, nəticə ürəyimcədir. Əgər Samuel (inqilabçı oğul) haqlı çıxsa Rusiyada hamımız xoşbəxt yaşayacağıq; əgər Haim (sionist oğul) haqlı çıxsa o zaman Fələstinə köçüb orada yaşayacağıq.”\nHər cür kütlə hərəkatına qoşulma meylliliyi bəzən əsl inamlı olmağa namizəd insanın müəyyən bir kütlə hərəkatının alovlu tərəfdarına çevrilməsindən sonra da davam edir. Kütlə hərəkatlarının bir-birləri ilə şiddətli rəqabət apardığı yerlərdə belə ən alovlu tərəfdarlar arasında bir hərəkatdan digərinə keçənlərə tez-tez rast gəlmək olur. Saulun Paula çevrilməsi nə nadir hadisədir, nə də möcüzə. Dövrümüzdə hər bir kütlə hərəkatı rəqibinin alovlu tərəfdarlarına özünün potensial tərəfdarı kimi baxır. Hitler alman kommunistlərinə potensial nasional-sosialistlər kimi baxır və deyirdi: “Xırda burjuaziyadan olan sosial demokratlar və həmkarlar ittifaqlarının rəhbərlərindən heç vaxt nasional-sosialist çıxmayacaq, amma kommunistlər arasından həmişə çıxacaq.” Kapitan Rem ən qatı kommunisti belə dörd həftəyə parlaq bir nasional sosialistə çevirə bilməyi ilə öyünürdü. Digər tərəfdən Karl Radek də qəhvəyi köynəkli nasistlərə ehtiyat kommunistlər kimi baxırdı.\nBütün kütlə hərəkatları tərəfdarlarını eyni tip insanlar arasından seçdiyinə və eyni düşüncə tərzindəkilərə xitab etdiyinə görə:\n1) Bütün kütlə hərəkatları bir-biri ilə rəqabət aparır və birinin əldə etdiyi tərəfdar digəri üçün itkidir;\n2) Bütün kütlə hərəkatları bir-birinin yerini tuta bilər. Bir kütlə hərəkatı özünü asanlıqla başqa bir kütlə hərəkatına çevirə bilər. Dini hərəkat sosial inqilaba və ya millətçi hərəkata çevrilə bilər; sosial inqilab mübariz millətçi və ya dini hərəkata çevrilə bilər; millətçi hərəkat sosial inqilaba və ya dini hərəkata çevrilə bilər.\nKütlə hərəkatları xarakterləri etibarı ilə nadir hallarda bir istiqamətli olurlar. Adətən bir kütlə hərəkatı başqa tip kütlə hərəkatlarının xarakterlərini də özündə cəmləyir. Bəzən iki və ya üç ayrı hərəkat bir hərəkat şəklində də birləşə bilər. Musa peyğəmbərin dövründə əsir yəhudilərin üsyan edərək Misirdən çıxması həm dini, həm də millətçi hərəkat idi. Yaponların mübariz millətçiliyi əslində dinidir. Böyük Fransa İnqilabı yeni bir din şəklini almışdı; belə ki, “bu dinin əsas qayəsi “Azadlıq və müqəddəs Bərabərlik” şəklində inqilabın prinsiplərinə çevrilmişdi. Hətta dünyəvi bayramlarda tətbiq edilən özünəməxsus və katolik mərasimlərindən gəlmə ibadət forması da vardı. Üstəlik inqilabın azadlıq şəhidləri, qəhrəmanları və müqəddəsləri vardır”. Fransa İnqilabı həm də millətçi hərəkat idi. Parlament ölkənin hər tərəfinə “Vətəndaşlar vətən üçün doğulur, vətən üçün yaşayır və vətən üçün ölürlər” ibarəsi asılmış abidələr tikilməsi üçün 1792-ci ildə qərarnamə çıxarmışdı.\nXVI əsrdə Reformasiya dövrünün dini hərəkatları kəndlilərin üsyana qalxmasından da aydın olduğu kimi inqilabi xarakterə malik idi və bu hərəkatlar həm də millətçi hərəkatlar idi. Lüter belə demişdi: “İtalyanların gözündə biz almanlar mənfur german donuzlarından başqa bir şey deyilik. Onlar bizi şarlatan kimi istismar edir, ölkəmizi iliyinə qədər sovururlar. Oyan, Almaniya!\nBolşevik və nasist inqilablarının dini xarakterlərinin olması hamıya məlumdur. Oraq-çəkic və svastika bütləşdirilib. Bunların rəsmi keçid və parad mərasimləri dini mərasimlər kimidir. Bolşevik və nasist inqilabları eyni zamanda nəhəng millətçi hərəkatlardır. Nasist inqilabi lap əvvəlindən millətçi idi, amma bolşeviklərin millətçiliyi sonradan formalaşdı.\nSionizm həm millətçi hərəkat, həm də sosial inqilabdır. Eyni zamanda ortodoksal yəhudinin düşüncəsinə görə dini hərəkatdır. İrlandiya millətçiliyi tünd dini çalara malikdir. Hazırda Asiyada formalaşan kütlə hərəkatları həm millətçi, həm də inqilabçıdır.\n35 AZN / 28 AZN\n11.11 AZN / 8.9 AZN\nSosyal Problemler Sosyoloj...\n27.78 AZN / 22.2 AZN\nƏrəb Dilini Öyrənməyin Zər...


Ulduz falı - 21 OKTYABR\n00:36 21 Oktyabr 2018\nQoç – Enerjili, iradəli, qətiyyətli olun.\nMəqsədyönlü hərəkət və fəaliyyət üçün uğurlu zamandır. İmkanlarınızı və potensialınızı obyektiv dəyərləndirin.\nBuğa – Hissiyyatınıza inanın. İntuisiyanız əsasında hərəkət edə bilərsiniz. Kənardan məsləhətlərə çox qulaq asmayın. Onların əksəriyyətinin reallıqla heç bir əlaqəsi yoxdur. Məntiqli və soyuqqanlı olun.\nƏkizlər – Qarışıq, mürəkkəb gündür. Həllini tələb edən məsələlərin, problemlərin sayı sürətlə artacaq. Uzun müddətdən bəri çözülməmiş qalmış mübahisəli məsələnin nizamlanması ilə məşğul olun. Amma bununla belə, problemlərin miqyasını süni şəkildə böyütməyin.\nXərçəng – Tərəfdaş və şəriklərlə münasibətləri təftiş etməyin zamanıdır. Yalnız özünü düşünən insanlardan uzaq durun. Mənafelərinizi başqalarının maraqlarına qurban verməyin.\nŞir – Sayıq və ehtiyatlı olun. Yaranan çətinlikləri araşdırmamış həllə başlamayın. Yaşananların aydın mənzərəsinə nail olmaq üçün biliklərinizdən faydalanın. Obyektiv olun, hisslərə qapılmayın.\nQız – Qüvvənizə əmin olun, şübhələrə qapılmayın. Ən ağır işin öhdəsindən asanlıqla gələ bilərsiniz. Məqsədlərə çatmaq üçün effektiv fəaliyyətə ehtiyac duyulur. Maraqlı sifariş və ya tapşırıq olarsa, cari işləri unutmayın.\nRutinlikdən qaçmaq mümkün deyil.\nTərəzi – Çevik, mütəhərrik olun. Praqmatizmi unutmayın, emosiyalara uymayın. Ciddi irəliləyişə nail olmaq istəyirsinizsə, zəhmət çəkməli, problemləri həll etməlisiniz. Qarşınıza qoyduğunuz məqsədə çatmaq üçün imkanlarınızdan maksimum yararlanın.\nƏqrəb – Cari işlərdə uğur əldə etmək imkanlarınız artır. Yeni layihəni və ya sifarişi uğurla reallaşdıra bilərsiniz.\nQətiyyətli, iradəli olun. Mənasız söhbətlərə qatılmayın. Yaramaz insanlardan uzaq durun.\nMühüm xəbərin alınması, işgüzar məktubun gəlişi istisna deyil.\nOxatan – İdarəetmə və iqtisadiyyat sahələrində biliklərinizi artırmalısınız. Yeni təcrübə əxz etməyə çalışın.\nFəaliyyət sahəsindəki uğurlarınızı artırmaq istəyirsinizsə, soyuqqanlı olmalısınız. Sirlərinizi bölüşməyə tələsməyin.\nOğlaq – Birmənalı gün deyil. Çətinliklərin sayı artacaq. Bütün diqqəti işə yönəltmək gərəkdir. Dövlət qurumlarının bürokratik tələbləri sizi geri çəkilməyə vadar etməməlidir. İşdə nəzarət güclənəcək.\nDolça – İllüziyalara qapılmayın. Real işlərə üstünlük verin, xülyalardan qurtulun. Hadisələrə nəzarət etmək üçün zəruri rıçaqlara yiyələnməsəniz, olaylar əleyhinizə işləyəcək.\nResurslarınıza yenidən nəzər salın, potensialınızı dəyərləndirin. Şəxsi münasibətlərdə aktivliyi azaldın.\nBalıqlar – Səhər saatlarından etibarən peşəkar fəaliyyətinizlə bağlı məsələləri həll etməyə çalışın. Xidməti səlahiyyətlər çərçivəsini aşmayın. Əlavə imkanlar aramayın.\nDəyər verdiyiniz insanla ünsiyyətdə kreativlik nümayiş etdirin. / Milli.Az\n23 Yanvar 2019 05:08\nBakıda sexdə yanğın baş verib\n23 Yanvar 2019 04:01\n23 Yanvar 2019 02:43\nVenesuela hakimiyyəti ABŞ-ı müdaxilədə ittiham edib\n23 Yanvar 2019 05:27\nMeksikada baş vermiş partlayış nəticəsində\n23 Yanvar 2019 05:16\nMüsəlmanlara hücum hazırlayanlar həbs edildi - VİDEO\n23 Yanvar 2019 04:58\nKerç boğazında gəmilərdə yanğın zamanı Türkiyənin 4 vətəndaşı həlak olub\n23 Yanvar 2019 04:57\nÖtən il Naxçıvanda 319 ixtisaslaşmış ailə təsərrüfatı yaradılıb\n23 Yanvar 2019 04:37\n23 Yanvar 2019 04:32\nİsrail HƏMAS-ın mövqelərinə zərbələr endirib\n23 Yanvar 2019 04:02\n23 Yanvar 2019 03:58


Dünyanın ən kasıb prezidenti | Xural qəzeti\nƏsas Səhifə/GÜNDƏM/Dünyanın ən kasıb prezidenti\nDünyanın ən kasıb prezidenti\nXose Muxika: “Məğlubiyyətlər, zəfərlərdən daha çox öyrədir”\nDemək olar ki,dünyanın əksər ölkələrində insanlar tez-tez şikayət edirlər ki, siyasətçilər sadə xalqın necə yaşadığını bilmirlər və başa düşmürlər.Ancaq Uruqvayda belə deyil.\nTanış olun – prezident Xose Muxika, sadə həyat tərzi sürüb. 2012-ci ildə BBC prezidentin qonağı olub və onun həyat tərzini qələmə alıb. Hazırda Xose Muxikanın 80 yaşı var, təqaüddədir. Meydan TV BBC-nin vaxtilə hazırladığı həmin reportajın tərcüməsini oxucularına təqdim edir: (http://www.bbc.com/news/magazine-20243493)\nPrezident Muxika köhnə fermada yaşayır və əmək haqqının demək olar ki, böyük hissəsini xeyriyyəçiliyə sərf edir.\nOnun evinin qarşısında zivədə paltar asılıb. Su üçün həyətin ortasında bitmiş otların arasındakı quyuya getmək lazımdır. Evi cəmi iki polis və üçayaqlı Manuela ləqəbli it qoruyur.\nUruqvay prezidenti Xose Muxika məhz belə yaşayır.Onun həyat tərzi digər dünya liderlərinin həyat tərzinə qətiyyən oxşamır. Prezident Muxika rəsmi iqamətgahda yaşamaqdan imtina edir və paytaxt Montevideo yaxınlığındakı ata yurdu olan ferma ərazisində yaşamağı üstün tutur. Evə yalnız bir ensiz torpaq yol var.\nPrezident və həyat yoldaşı satmaq üçün gülçülüklə məşğul olurlar, işçiləri yoxdur.\n“Mən çox yaxşı yaşayıram”\nBu cür həyat tərzinə görə, həmçinin maaşının 90 faizini xeyriyyəçiliyə xərclədiyinə görə onu dünyanın ən kasıb prezidenti adlandırırlar. Xose Muxika prezident kimi 12000ABŞ dolları aylıq maaş alır.\n“Mən bütün ömrümü belə yaşamışam” – Muxika deyir.Öz bağında köhnə stulda oturaraq danışır: ”Mənim nəyim varsa, onunla yaxşı yaşaya bilərəm”.\nPrezident öz pullarını xeyriyyə təşkilatlarına bağışlayır.Xeyriyyə təşkilatları isə həmin pulları yoxsul, kasıb insanlara və kiçik sahibkarlara köməklik üçün istifadə edirlər. Bunun nəticəsində onun maaşı Uruqvayın orta əmək haqqı səviyyəsinə bərabər olur – 775ABŞ dolları.\nUruqvayın bütün dövlət qulluqçuları öz gəlir və şəxsi əmlakları barədə bəyannamə verməlidirlər. 2010-cu ildə onun mülkiyyəti 1800ABŞ dolları qiyməti olan 1987-ci ilin “Volkswagen Beetle”-dən ibarət idi.\n2012-ci ildə Muxika bəyannaməyə həyat yoldaşının mülkiyyətinin yarısını da əlavə edib – torpaq sahəsi, bir neçə traktor və ev. Nəticədə onun sərvəti 215000ABŞ dollarınadək artıb.\nBu vitse-prezident Danilo Astorinin bəyannaməsindəki gəlir və mülkiyyətinin üçdə ikisi, sələfi Tabare Vaskesin sərvətinin üçdə biri qədərdir.\nXose Muxika 2009-cu ildə prezident seçilib. O, 1960-cı və 70-ci illərdə Kuba inqilabından ruhlanaraq yaranmış solçu silahlı hərəkat olan “Tupamaros” dəstələrində döyüşüb.\nMuxika 6 dəfə yaralanıb, 14 ilini həbsxanada keçirib.O, cəzasının böyük hissəsini təkadamlıq kamerada sərt və təcrid edilmiş şəraitdə çəkib. Muxika azadlığa 1985-ci ildə, Uruquvayda demokratik şərait yarandıqdan sonra çıxıb.\nPrezident Muxika deyir ki, həbsxanada keçirdiyi illər onun dünyagörüşünün, həyata baxışının formalaşmasına kömək olub:\n“Məni dünyanın ən kasıb prezidenti adlandırırlar, ancaq mən özümü kasıb hesab etmirəm. Kasıb o adamlardır ki, dəbdəbəli həyat tərzlərini qoruyub saxlamaq üçün çalışırlar və həmişə daha çoxunu istəyirlər… Bu azadlıq məsələsidir. Əgər sizin çoxlu mülkiyyətiniz yoxdursa(və ya daha az mülkiyyətiniz (əşyalarınız)), onları saxlamaq üçün kölə kimi işləməyə ehtiyac qalmır(onları əldə etmək üçün qul kimi işləməyin mənası yoxdur), buna görə də özünüz üçün daha çox vaxtınız qalır” – Muxika deyir.\n“Ola bilər ki,mən qəribə yaşlı adam kimi görünürəm… amma bu, mənim azad seçimimdir”\nDigər liderlərdən nə qədər fərqlənsə də, Uruqvayın vegeterian prezidenti siyasətçi olaraq qalır. “Muxika öz həyat tərzinə görə çoxlarının xoşuna gəlir. Ancaq bu, o demək deyil ki, hökumətin siyasətinə görə onu tənqid etmirlər” – uruqvaylı sosioloq İqnasio Suasnabar deyir.\nUruqvay müxalifəti bəyan edir ki, iqtisadi artım təhsil və səhiyyənin səviyyəsinin yüksəldilməsinə kömək olmadı. Prezidentin reytinqi isə 50 faizdən aşağı düşüb.Ancaq Muxika reytinqinin aşağı düşməsinə görə narahat olmaya bilər. Belə ki, qanunlar ona 2-ci dəfə prezident seçilməyə icazə vermir. Böyük ehtimalla o pensiya alacaq. Bir çox keçmiş prezidentlərdən fərqli olaraq Muxikaya gəlirlərinin kəskin azalmasına uyğunlaşmağa ehtiyac qalmayacaq.\nP.S.Xose Muxika bir dəfə belə bir ifadəsi olub: “Başqa boş şeylərlə məşğul olsanız, xalqınız üçün vaxtınız qalmayacaq”. O, bunu deməklə prezident sarayında yaşamaqdan imtina etməsini izah etməyə çalışıb.Həbsxanadan azadlığa çıxanda isə özü üçün bir dərs aldığını belə ifadə edir: “Məğlubiyyətlər, zəfərlərdən daha çox öyrədir”.\n2013-cü ildə Xose Muxika mətbuat konfransı zamanı mikrofonun açıq olmadığını zənn edərək, Argentina prezidenti Kristina Kirşner və onun həyat yoldaşı,keçmiş prezident Nestor Kirşneri nəzərdə tuturaq: ”Bu qoca o çəpgözdən daha pisdir” – deyib.\nZəlimxan Məmmədlinin işini tanınmış hüquqçu araşdıracaq\nPənah Hüseyn Qüdrət Həsənquliyevə cavab verdi: “Nədən xoflanıb?”


"Hökumət özünü kar, kor, lal kimi aparır... " - ETİRAZ » Şəfəqə Doğru\n"Hökumət özünü kar, kor, lal kimi aparır... " - ETİRAZ\n- Tarix: 24-noy-2021, 11:54 - Bölmə: Gündəm / Manşet - Baxış sayı: 17\nSon günlər ölkədə intiharların sayının artdığı müşahidə olunur. Nəzər yetirsək, görərik ki, intihar edənlərin əksəriyyəti cavanlardır.\nBuna misal olaraq, noyabrın 21-22-sində Naftalanda 1998-ci il təvəllüdlü E.Süleymanov özünü yaşadığı binanın 5-ci mərtəbəsindən ataraq intihara cəhd edib, Milli Aviasiya Akademiyasının ikinci kurs tələbəsi Əli Əbilov həyatına son qoyub, Qaradağ rayonu, Sahil qəsəbə sakini 14 yaşlı A.Məmmədova özünü yaşadığı binanın doqquzuncu mərtəbəsindən atıb, Ağdaş rayonun Yuxarı Ləki kəndində Vətən müharibəsi iştirakçısı Ü.İsgəndərovun yaşadığı evdə özünü asıb.\nBunlar sadəcə son iki gündə baş verən intiharlardır. Deməli, ölkədə hər gün 3-4 cavan intihar edir.\nBəs insanı hansı hallar özünə qəsd həddinə gətirə bilər? Cəmiyyət bu bəladan necə xilas olmalıdır?\n"Bu məsələlərə elmi müdaxilə lazımdır"\nMövzu ilə bağlı sosioloq Əhməd Qəşəmoğlu Bakupost.az -a bildirib ki, mürəkkəbləşən, həsaslaşan cəmiyyətdə xüsusi elmi mərkəzlər olmadan, bu proseslərə müsbət istiqamətdə təsir etmək çətindir:\n"Hər bir insanın anlayışına 4 mühüm amil təsir edir. Birinci insanın şəxsi keyfiyyətləridir. Yəni hər bir insan doğulanda müəyyən psixoloji vəziyyətdə böyüyür, formalaşır. Bəzi insanlarda isə anadangəlmə intihara meyillilik xüsusiyyətləri olur. Hətta elə insanlara kənardan baxanda çənə quruluşu, yanaqları və alnı ilə müəyyən edə bilirlər ki, bu adamlarda intihara meyillilik başqalarından daha güclü olur.\nİkinci amil mühitdir. Mühit elə ola bilər ki, bu xüsusiyyətləri bloklaya, yaxud da onun aktivləşməsinə təsir edə bilər. Üçüncü amil insanın aldığı informasiyalardır. İnformasiyanın məzmununa, intensivliyinə görə insanda intiharla bağlı müəyyən fikirlər yarana bilər. Dördüncü amil isə insanın üstünlük verdiyi dəyərlərdir. Adətən mənəvi dəyərlərə üstünlük verənlər, məsələn, dininə yaxın olan adamlarda intihar baş vermir, inam hissi zəif olanlarda isə bu dərhal baş verə bilir. Bu dörd amil birlikdə insanın davranışına təsir edir. Azərbaycanda bir elmi mərkəz varmı bu dediklərimin əsasında tədqiqat aparsın? Yoxdur.\nBu, yüz illərlə formalaşmış elmin tövsiyəsidir. Hər bir insanın anadangəlmə bir xüsusiyyəti var ki, bu özünü cəmiyyətdə təsdiq etmədir. İnsanlar cəmiyyətdə özünü təsdiq edə bilmədikdə depressiyaya düşürlər. Digər tərəfdən intihara ən güclü təsir edən məqamlardan biri də insanın gələcək haqqında olan düşüncələrdir. İnsan gələcəyə ümidsiz olanda, cəmiyyətdə özünü təsdiq edə bilmədikdə və eyni zamanda həmin şəxsdə anadangəlmə intihar xüsusiyyətləri də varsa, intihar prosesi fəal inkişaf edir. Bu sahədə hər bir cəmiyyətdə, xüsusi elmi mərkəzlərdə tədqiqatlar aparılmalı, insanların xüsusiyyətləri müəyyənləşməlidir”.\nSosioloq əlavə edib ki, əvvəllər intiharla bağlı daha çox şimal zonalarında rast gəlinirdi, lakin indi vəziyyət dəyişib:\n"İndi ölkənin dörd bir yanında intiharla bağlı hadisələr baş verir. Eyni zamanda cəmiyyət elə bir dövrə çatıb ki, insanlar çox həssaslaşıb. Mürəkkəbləşən, həsaslaşan cəmiyyətdə xüsusi elmi mərkəzlər olmadan bu proseslərə müsbət istiqamətdə təsir etmək çətindir. Ona görə də cəmiyyəti narahat edən intihar məsələsinə elmi şəkildə müdaxilə etmək lazımdır”.\n"Din bizə başa salır ki, qüdrətli və rəhimli Allah var. Hər bir şəraitdə ona arxalanmalıyıq"\nMəşədi Dadaş Məscidinin axundu, Qafqaz Müsəlmanları İdarəsinin nümayəndəsi Hacı Şahin Həsənlinin fikrincə, həyatı onun çətinlik və problemləri ilə sevmək, onlarla mübarizə aparıb daha da təkmilləşmək, inkişaf etmək insanın əsas məqsədlərindən biri olmalıdır:\n"İntihar dünyada olan qlobal bir problemdir. İntihar çox vaxt sosial məsələlərlə bağlı olmur, yəni maddi rifah səviyyəsi çox yüksək olan ölkələrdə də intiharların sayı çoxdur.\nDüşünürəm ki, intiharı daha çox psixoloji və mənəvi səbəblərlə əlaqələndirməyimiz düz olar. Gənclərin intihar etməsi isə onlarda həyat haqqında düzgün təsəvvürün olmaması və mənəvi boşluqdan qaynaqlana bilər. Bu, eyni zamanda tərbiyə ilə də bağlıdır. Valideynlər həyat haqqında övladlarını düzgün formalaşdırmağa borcludurlar. Bəzən insanların xəyalları ilə reallıqlar uzlaşmayanda sarsıntı keçirirlər və intihar kimi hallara əl atırlar.\nİnsanın varlıq fəlsəfəsi tərbiyə prosesində aşılanmalıdır. Düzdür, çətinliklərlə dolu bir dünyada yaşayırıq. Lakin hər bir insanın yaşayışının bir məqsədi, hədəfi olmalıdır. Dünyanı ideallaşdırmaq, dünya həyatından gözləntilərin həddən artıq çox olması ən ciddi yanlışlıqlardan biridir. Həyatı onun çətinlik və problemləri ilə sevmək, onlarla mübarizə aparıb daha da təkmilləşmək, inkişaf etmək insanın əsas məqsədlərindən biri olmalıdır”.\nHacı Şahin vurğulayıb ki, inanc və imanın bu məsələdə ciddi rolu var:\n"İnsan ən çıxılmaz situasiyalarda belə ümidini itirməməlidir. Din bizə başa salır ki, qüdrətli və rəhimli Allah var. Hər bir şəraitdə biz ona arxalanmalıyıq. İstənilən vəziyyətdən çıxış yolu var. Bizim uğursuzluqlarımız bəzən böyük uğurlarımızın müqəddiməsi olur. İnsan bu çətinliklər mərhələsindən keçmədən inkişaf edə bilməz. Hər bir insanın daxilində gizli istedad və potensial var. Dünyada ona görə mövcuduq ki, inkişaf edək, mənəvi baxımdan kamilləşək və bu kamillik yolu çətinliklərdən, sınaqlardan keçir.\nSınaq təkcə yoxsulluq deyil, eyni zamanda zənginlik də sınaqdır. Bir sözlə, sınaq meydanındayıq və bu həyatı müsbət yaşamaq kifayət qədər əsaslarımız var. Ən əsası bizi sevən, qayğı göstərən Allahımız var və Allaha arxalanaraq, sığınaraq həyatın çətinliklərinə sinə gərə bilərik. Təəssüflər olsun ki, əyləncənin daha çox olduğu bir mühitdə düşüncə işığının söndüyü zaman bu kimi hallar daha çox geniş yayılmağa başlayıb.\nBəli, Azərbaycan dünyaya inteqrasiya edir, amma bunun mənfi təsirləri də olur. Bəzən yanlış bir mədəniyyətin təsirinə məruz qalırıq. Bu kimi məsələlərdə cəmiyyətin mənəvi immunitetini təmin etmək üçün dəyərlərimizə bağlanmalıyıq. Bu dəyərlər mücərrəd anlayışlar deyil, həyatda öz praktiki təsdiqini tapa biləcək anlayışlardır. Əgər biz dəyərlərimizlə yaşasaq, həyatdan zövq ala, inkişaf edə bilərik və heç bir vəziyyətdə bədbinliyə qapılmarıq. Quranda bir çox hekayələr var. Məsələn, Hz Yusif haqqında Quranda danışılır ki, quyunun dibində olarkən belə sarsılmadı, Allahdan ümidini itirmədi və Allah onu quyunun dibindən çıxarıb Misirin şahı dərəcəsinə ucaltdı. Burada insanlara mesajlar var ki, ən çıxılmaz vəziyyətlərdə çıxış yolu axtarmaq, ruh düşkünlüyünə düçar olmamamq və ümidini itirməmək lazımdır”.\nİlahiyyatçı bildirib ki, insanlarda bu fikri aşılamaq uşum ciddi tədbirlər görmək lazımdı:\n"İntellektual səviyyəsi yüksək olan insanlar, ziyalılar, din xadimləri bu proseslərdə iştirak etməlidir. Xatırlayıram ki, cəzaçəkməmə, təhsil müəssisələrində Dini Qurumlar üzrə Dövlət Komitəsilə birgə din xadimləri bu mövzularla bağlı tədbirlər keçirirlər. Həmçinin televiziyalarımızda ailələrə ailə dəyərlərini aşılaya bilən verilişlərin olması, düzgün tərbiyə ilə bağlı maarifləndirmə işlərinin aparılmasına ehtiyac var. Kompleks tədbirlər görülməli, yəni dövlət qurumları, bu istiqamətdə addımlar atmalı, cəmiyyət də bu kimi məsələlərdə səfərbər olmalıdır”.\n"Bu, özəlliklə azyaşlıların, yeniyetmələrin həyatı üçün böyük təhlükədir"\nAzərbaycan Uşaqlar Birliyinin sədri Kəmalə Ağazadə qeyd edib ki, intiharı çıxış yolu, şəxsi intiqam sayanlar da var və bu, özəlliklə azyaşlıların, yeniyetmələrin həyatı üçün böyük təhlükədir:\n"İlk növbədə intiharın arxasında psixoloji gərginliklər dayanır və daha çox bu proses gənclər arasında geniş vüsət alıb. Buna səbəb kimi ailə bağlılığının zəifliyi, onları dinləyəcək birinin olmaması, ailə münaqişələri və iqtisadi problemlərdir. Eyni zamanda, burada cahillik, təhsildən kənarda qalmaq kimi problemləri də göstərə bilərik. Əlbəttə ki, bu problemlər intiharlara çıxardan səbəblərdəndirlər. İntihar edən şəxs psixi problem yaşaya birinə çerildiyi üçün bu addımı atır. Yəni, onun ruhunun bədənindən ayrılması psixiatrik durumundan xəbər verir.\nHəmçinin, ailələrlə bu iş mütəmadi olaraq aparılmadığı müddətcə biz bu halları görəcəyik. Çünki intihara meylli, psixoloji sabitliyi olmayan insanlar kifayət qədərdir. Yaxud, hər-hansı səbəbdən intiharı çıxış yolu, şəxsi intiqam sayanlar da var və bu, özəlliklə azyaşlıların, yeniyetmələrin həyatı üçün böyük təhlükədir. Ona görə də son dərəcə diqqətli olmaq lazımdır”.\n"Hökumət özünü kar, kor, lal kimi aparır... "\nAğ Partiyanın sədri Tural Abbaslı məsələyə münasibət bildirərkən vurğulayıb ki, Təhsil Nazirliyi, Dini Qurumlar üzrə Dövlət Komitəsi, Qafqaz Müsəlmanları İdarəsi, Ailə Qadın Uşaq Problemləri üzrə Dövlət Komitəsi intihar məsələləri ilə birbaşa məşğul olmalıdır:\n"İntiharların kökündə psixoloji sarsıntı, gələcəyə inamsızlıq, ümidsizlik dayanır. Üzücü hal odur ki, intihar edənlərin böyük əksəriyyəti gənclər, hətta yeniyetmələrdir. Bunlar qətiyyən adi hallar deyil. Dövlət buna ciddi yanaşmalıdır. Dünyanın hər yerində intiharların statistikası aparılır və 1000 nəfərə düşən intihar sayına görə xüsusi addımlar atılır. Bizdə təkcə son zamanlar deyil, ilin əvvəlində də intiharların sayı kifayət qədər çox idi. Hətta bu ilin əvvəlində 3-4 qazimiz, tələbələr intihar edib. Bunlarla bağlı həyəcan siqnalı verilməlidir. Bütün bunların hamısı araşdırılmalı və səbəbi ortaya çıxarılmalıdır. İntihar hadisəsi baş vermiş ailələrlə işlər aparılmalı, onların psixoloji, sosial durumu öyrənilməlidir. Çünki intihar fərdlərin yox, bütün cəmiyyətdə olan əsas problemdir. Əgər bu problemlərin həlli yolu axtarılmasa, ağır nəticələrə gətirib çıxarda bilər. Təəssüf ki, dövlət buna adi kriminal və ya sosial hadisə kimi yanaşır. Bu məsələyə psixoloqlar, sosioloqlar və müvafiq dövlət qurumları məsələni araşdırmalıdırlar”.\nTural Abbaslı qeyd edib ki, Azərbaycanda intiharların əksəriyyətinin səbəbi sosial problemə dayanır:\n"Çünki insanların əksəriyyətində sosial durum, dolanışıq aşağı səviyyədədir. Bu problem aradan qaldırılmalıdır. Eyni zamanda burada iman boşluğu var. Problem nə olursa-olsun, əgər bir insanda Allaha inam, dini dəyərlərə sayğı varsa, o insanlar intihar etməz. Deməli, bu sahədə də boşluqlar var. İnsanlar mənəvi aspektdən də qidalanmırlar ki, ən azından sosial-məişət problemləri onları pik həddə çatdıranda, bu mənəvi dəyərlərə sığınsınlar və intiharın ağuşuna düşməsinlər. Burada Təhsil Nazirliyi, Dini Qurumlar üzrə Dövlət Komitəsi, Qafqaz Müsəlmanları İdarəsi, Ailə Qadın Uşaq Problemləri üzrə Dövlət Komitəsi bu məsələlərlə birbaşa məşğul olmalıdır. Birgə komissiya və yaxud araşdırma mərkəzi yaradıla bilər. İlin əvvəlində bir ay ərzində 40-a yaxın intihar hadisəsi olub. Həmçinin hazırda gün ərzində 2-3 intijar olur. Yəni bunlar çox böyük rəqəmlərdir. Bununçün həyəcan təbili çalınmalıdır. Hökumət özünü kar,kor, lal kimi aparır. Bu da yanlış siyasətdir.\nDigər bir tərəfdən qazilərimizin intiharı isə cəmiyyət olaraq aybımızdır ki, ermənin öldürə bilmədiyi qaziləri, dövlət qurumlarının biganəliyi öldürür və öldürəcək. Əlacsızlığın içinə düşüb boğulan insana bir əl uzadılmalıdır. Qaranlıqda bir işıq görməlidir ki, o işığa tərəf getsin. Təəssüf ki, hökumət əl uzatmaq əvəzinə əksinə hərəkət edir. Dəfələrlə etiraz aksiyaları, özünü yandırmaq istəyən qazilərin şahidi olmuşuq. Lakin bu məsələyə biganə yanaşan aidiyyəti qurumların ucbatında belə intiharlar getdikcə çoxalır. Bir daha demək istəyirəm ki, intiharların çoxu mənəvi boşluq, psixoloji gərginlik, gələcəyə ümidsizlik və sosial problemlərdir. Digər intiharlarla yanaşı Vətən müharibəsi iştirakçılarının intiharları hökumət üçün ikiqat ayıb olmalıdır. Həyəcan təbili çalınmalı, müavafiq dövlət qurumları intiharlarla bağlı hərəkətə keçməlidir”.\n"Hər dərdin dərmanı, hər problemin çıxış yolu var. Yetər ki, biz ona doğru rakursdan baxa bilək"\nPsixoloq Əfsanə Rüstəmova intiharlarla bağlı vəziyyəti belə izah edərkən bildirib ki, hər dərdin dərmanı, hər problemin çıxış yolu var. Yetər ki, biz ona doğru rakursdan baxa bilək:\n"Zaman dəyişib insanlar emosional olaraq daha güclü reaksiyalar verməyə başlayıb. Məsələn, əvvəllər insanların qolları kəsildiyi zaman verdikləri reaksiyaları, indiki dönəmin insanları barmağı cızılanda verir. Belə olan halda daha böyük bir problemlə qarşılaşdıqlarında verəcək başqa reaksiya olmadığı üçün intiharı seçirlər.\nYaşadığımız dönəm hamının və hər şeyin tez dəyərsizləşdiyi dönəmdir. Hətta həyatının mərkəzinə qoyub gələcəyini qurduğun insan sanki heç nə olmamış kimi, bir anda yad olur. Onun üzərinə qurulan duyğular havadan asılı qaldığı üçün, insanlar özlərinin havadan asılı saxlayırlar.\nƏlbəttə, hər dərdin dərmanı, hər problemin çıxış yolu var. Yetər ki, biz ona doğru rakursdan baxa bilək.\nƏgər səhv etməyin insana məxsus olduğunu cəmiyyətə təlqin edə bilsək, intiharların azala biləcəyini düşünürəm. Çünki el qınağı ölməkdən daha çox ağrıdır insanları. Atalarının sözünü götürməyən uşaqlar el qınağını eşitməkdənsə, ölməyi seçir. El də burda öz düşüncə tərzini zamanla uyğunlaşdırmalıdır ki, hamı öz övladının xeyrini görə bilsin, cəsədini yox..!”\n“AZƏRYOL TİKİNTİ” BİZİ QUL KİMİ İŞLƏDİB, PULUMUZU..\nAzərbaycanda 9 günə 28 intihar- QORXULU STATİSTİKA..\nYanvar ayında intihar edənlərin şok statistikası..\nAZƏRBAYCANDA 14 GÜNDƏ 19 NƏFƏR İNTİHAR EDİB..\nSon döyüşlərdəki şəhidlərimizin sayı 93-ə çatdı..\nToyda kütləvi zəhərlənmə — 100-dək insan..\nGürcüstanın Baş naziri Azərbaycana gəldi..\nOqtay Şirəliyevin qızı Rusiyada nazir təyin edildi..\nAzərbaycan "Avroviziya"dan imtina etdi..


Hyuston - Bluz musiqisi [VİDEO]\nAmerikanın doğma musiqi janrı kimi tanınan Bluz 20-ci əsrin əvvəllərində, afrikalı-amerikalıların çoxluq təşkil etdiyi Memfis, Tennessi, Texas ştatlarında və Missisipi çayının deltasında dünyaya göz açıb. Hazırda isə çox sayda gənc bluzu yenidən fəth edir, Hətta onların arasında peşəkar bluz ustaları da var.\nMayti Orq kimi tanınan Coş Davidson Hyuston şəhərinin ən populyar gənc bluz ifaçısı sayılır. O, bluz janrını milli sərvət hesab edir. Mayti Orq ifaçılığı məşhur bluz ustası BB Kinq, Maddi Votersdən və Hyustonda ən məşhur bluz ustası kimi tanınan Sem Hopkinsdən öyrənib. “Mənim fikrimcə Bluz hamıya danışır. Mən bu musiqinin bütün bəşəriyyətin dilində danışdığını düşünürəm.”\nHyustonda digər populyar Bluz ifaçısı Annika Çamber bu musiqinın insan emosiyasının bəhrəsi olduğunu deyir. “Bu sənətdən yüksəkdə dayanır. Bluz sənin qəlbinin dərinliklərindən gəlir”.\nAnnika Çambers hər çıxışında bu musiqiyə özünün bütün ruhunu verir. Annika əvvəllər Hyustonda Qospel janrında oxuyardı. Lakin Bluz janrına Kosovoda orduda xidmət edərkən baş vurub.\nBaxmayaraq ki, vaxtilə Bluz yalnız qaradəırililərin musiqisi olub və o vaxtlar “irqi musiqi” kimi tanınıb, Çambers deyir ki, bu stereotipin nə qədər dəyişdiyini ifaçılara və dinləyiciərə baxarkən görmək olar. “Musiqi universaldır, o, hamını bir araya gətirir, istər ağ olsun, istər qara. Mənim çox sayda çıxışlarım olur və mən dinləyicilərimin müxtəlif insanlar olduğunu görürəm.”\nAnnika musiqisində olduğu kimi libasında, saç stilində da dəyişikliklər etməyi sevir.\nOnlar musiqiçilər, dinləyicilər, radio verilişləri aparıcıları və sahibkarlar daxil olmaqla, hamının Hyustonda Bluzu dəstəklədiyini deyirlər. Hər ikisi - həm Annika, həm Mayti Orq mahnılarını CD-lərə köçürürlər ki, hamı Hyuston Bluzundakı yeniliklərdən agah olsun.


Sumqayıt yenidən sənaye mərkəzinə çevrilir | SUMQAYITXEBER.COM\nSUMQAYITXEBER.COM > İQTİSADİYYAT > Sumqayıt yenidən sənaye mərkəzinə çevrilir\nMüəllif: sumqayitxeber.com • Tarix: 11 Dekabr 2014 • Baxış sayı: 741 dəfə • Şərh yoxdur\nDünyanın əksər ölkələrində, o cümlədən respublikamızda sənaye iqtisadiyyatın prioritetet istiqamətlərindəndir. Azərbaycan sənayesi zəngin ənənələrə malikdir. Dünyada ilk dəfə 1848-ci ildə Bakıda sənaye üsulu ilə neft hasil edilib. Bu, həm də Azərbaycanda sənayeləşmənin başlanğıcı hesab olunur. Dünyada ilk neftayırma zavodu və neft tankeri Azərbaycanda istifadəyə verilib, 1900-cü ildə ölkəmiz neft hasilatına görə dünyada birinci olub. İkinci Dünya müharibəsində Azərbaycan SSRİ-nin neft və neft emalı məhsullarının 70 faizdən çoxunu təmin edib. Ötən əsrin 70-80-ci illərində ümummilli lider Heydər Əliyev Azərbaycan iqtisadiyyatını şaxələndirib. Bu dövrdə sənayenin inkişafına irihəcmli vəsaitlər yönəldilib, bir sıra iri sənaye müəssisələri qurulub, sənayenin diversifikasiyası sürətləndirilib. 1980-ci illərin əvvəllərində keçmiş SSRİ-də məişət kondisionerlərinin 100 faizi, dərinlik nasoslarının 100 faizi, digər neft-mədən avadanlığının 70 faizi, şərab məhsullarının 1/3 hissəsi, elektrik mühərriklərinin 12 faizi, elektrik-qaynaq avadanlığının 10 faizi, soyuducuların 6 faizi Azərbaycanda istehsal edilib.\nMüstəqilliyin ilk illərində ölkədə baş vermiş böhran, Azərbaycan ərazilərinin Ermənistan tərəfindən işğalı iqtisadiyyatın digər sahələrində olduğu kimi, sənayedə də tənəzzülə səbəb oldu, istehsalın həcmi və çeşidi azaldı. Sənayenin yenidən canlanması ümummilli lider Heydər Əliyevin hakimiyyətə qayıdışından sonra imzalanan “Əsrin müqaviləsi” ilə başladı. Ulu öndərin rəhbərliyi ilə həyata keçirilən antiböhran tədbirləri qısa müddət ərzində siyasi-iqtisadi sabitliyin bərqərar olması və 1997-ci ildən başlayaraq sənaye istehsalının artması ilə nəticələndi. Sənaye müəssisələrinin özəlləşdirilməsi həyata keçirildi, bazar iqtisadiyyatı institutları yaradıldı, Bakı-Tbilisi-Ceyhan, TRASECA layihələrinin əsası qoyuldu.\n2003-2014-cü illərdə sənayenin regional strukturunun təkmilləşdirilməsi əsas prioritetlərdən biri oldu. Azərbaycan təbii qaz və elektrik enerjisi idxalçısından ixracatçısına çevrildi, Avropanın enerji təhlükəsizliyinin təmin olunmasında etibarlı tərəfdaş oldu, elektrik stansiyalarının enerji gücləri 50 faizdən çox artırıldı, Bakı-Tbilisi-Ceyhan, Bakı-Tbilisi-Ərzurum layihələri reallaşdırıldı, ənənəvi istehsal sahələrinin fəaliyyəti genişləndirildi, yeni istehsal sahələri yaradıldı, əsas qida məhsulları və inşaat materialları ilə özünütəminat səviyyəsi yüksəldildi. Nəticədə sənayenin ÜDM-də xüsusi çəkisi 2003-cü ildəki 38 faizdən 2013-cü ildə 48 faizə yüksəldi. Ümumilikdə, son 10 ildə sənaye istehsalı 2,7 dəfə, o cümlədən, tikinti materiallarının istehsalı 2,5 dəfə, elektrik avadanlıqlarının istehsalı 2,1 dəfə, metallurgiya sənayesi 2,2 dəfə, geyim istehsalı 2,5 dəfə artıb.\nAzərbaycanda yaradılmış əlverişli biznes və investisiya mühiti, zəngin təbii ehtiyatlar, enerji və nəqliyyat infrastrukturu, yüksək ixtisaslı kadrlar, beynəlxalq bazarlara çıxış imkanları, institusional potensial və s. bu gün ölkə sənayesinin sürətli inkişafına tam əsas yaradır. Sənayenin modernləşdirilməsi və strukturunun təkmilləşdirilməsi, qeyri-neft sənayesinin diversifikasiyası və iqtisadiyyatda xüsusi çəkisinin, eləcə də ixrac potensialının artırılması, enerjidən səmərəli istifadə edən, yüksək əlavə dəyər yaradan rəqabətqabiliyyətli sənaye istehsalının, elmtutumlu və innovativ istehsalın genişləndirilməsi, bilik iqtisadiyyatının yaradılması, yeni istehsal sahələri üçün ixtisaslı kadrların hazırlanması Azərbaycan sənayesinin başlıca inkişaf istiqamətləridir.\nHazırda ölkə iqtisadiyyatında əldə olunmuş makroiqtisadi sabitlik, dinamik iqtisadi artım, yoxsulluğun azaldılması və əhalinin sosial rifahının yüksəldilməsi sahəsində qazanılan uğurlar Azərbaycan Respublikasının Prezidenti cənab İlham Əliyevin rəhbərliyi altında həyata keçirilən sistemli və ardıcıl fəaliyyətin nəticəsidir. Dövlətimizin başçısının 2014-cü ili “Sənaye ili” elan etməsi keyfiyyətcə yeni mərhələdə Azərbaycanın inkişaf etmiş ölkələr səviyyəsinə yüksəlməsi istiqamətində aparılan məqsədyönlü fəaliyyətin məntiqi davamıdır.\nXatırladaq ki, respublika Prezidentinin 2014-cü il 12 mart tarixli sərəncamı ilə Azərbaycan Respublikasında bu ilin “Sənaye ili” elan edilməsi ilə bağlı Tədbirlər Planı təsdiq edilib. Həmin planda sənaye potensialının artırılması, təşkilati tədbirlər, sənayenin kadr potensialının və elmi təminatının gücləndirilməsi, normativ hüquqi baza və idarəetmənin təkmilləşdirilməsi, təbliğat və təşviqat işlərilə bağlı tədbirlər öz ifadəsini tapıb.\n2014-cü ilin “Sənaye ili” elan edilməsində başlıca məqsəd ölkəmizin iqtisadi təhlükəsizliyini təmin etmək, xarici dövlətlərdən asılılığını minimuma endirmək, habelə idxalı azaltmaq, istehsal etdiyimiz məhsulların rəqabətə davamlılığını artırmaq və ixracatı çoxaltmaqdan ibarətdir. Eyni zamanda, xammal və yarımfabrikat ixracatı mümkün qədər azaldılmalı, hazır məhsul istehsalına üstünlük verilməlidir. Məlumdur ki, adətən sənayesi zəif olan ölkələr xammal ixracatına üstünlük verirlər.\nCənab İlham Əliyev cari ildə qarşıda duran vəzifələrdən danışarkən demişdir: “Bu il ölkəmizin gələcək inkişaf dinamikasını müəyyən edən sənaye sahəsinə daha da böyük diqqət yetiriləcəkdir. Texnoparklar, yeni sənaye müəssisələri, ixrac yönümlü sənaye məhsullarının istehsalı, emal müəssisələrinin, böyük sənaye komplekslərinin yaranması – bütün bu işlər ölkəmizin gələcək inkişafını təmin edəcək, neft-qaz amilindən asılılığı daha da azaldacaq və ölkə iqtisadiyyatının dayanıqlı şəkildə inkişafını müəyyən edəcəkdir”.\nSənayeləşmənin dinamik inkişafı üçün İqtisadiyyat və Sənaye Nazirliyi tərəfindən hazırlanan müvafiq tədbirlər planında əsas tezislər öz əksini tapıb. Bunlar hazırkı mərhələdə müasir çağırışlar və yeni təşəbbüslər nəzərə alınmaqla sənayenin modernləşdirilməsi, qeyri-neft sənayesinin şaxələndirilməsi, mövcud təbii və iqtisadi resursların təsərrüfat dövriyyəsinə cəlb edilməsi, ənənəvi sənaye sahələri ilə yanaşı, yeni prioritet istehsal sahələrinin, sənaye parklarının yaradılması və regionlarda sənaye potensialının gücləndirilməsindən ibarətdir.\nYuxarıda sadalananlarla bağlı bir məqama diqqət yetirək. Bu gün sənayeləşmənin reallaşması məqsədilə bir sıra mühüm tədbirlər həyata keçirilir. Onlardan biri də qeyd etdiyimiz kimi, sənaye parklarının yaradılması və regionlarda sənaye potensialının gücləndirilməsidir. Xatırladaq ki, ölkə Prezidenti cənab İlham Əliyev son illərdə bir neçə dəfə Sumqayıt şəhərində olub, burada sənaye potensialının möhkəmləndirilməsinin, yeni iş yerlərinin açılmasının vacibliyi ilə bağlı dəyərli fikirlər söyləyib. Cənab İlham Əliyev Sumqayıtın müasir sənaye mərkəzinə çevrilməsi üçün konkret planların olduğunu bildirib: “Biz Sumqayıtın inkişafına çox böyük diqqət göstəririk. Sumqayıtı müasir sənaye mərkəzinə çevirmək üçün konkret planlar vardır. Əslində, Sumqayıt sənaye şəhəri kimi formalaşmışdır, yaradılmışdır. İndi isə Sumqayıt müasir sənaye şəhəri kimi inkişaf edir. Burada yaradılan və tikilməkdə olan, tikiləcək sənaye müəssisələri Azərbaycanda sənayeləşmə proqramının icrası üçün çox vacib rol oynayacaqdır. Artıq bu proqramın icrasının birinci mərhələsindəyik. Burada böyük Sumqayıt Texnologiya Parkı yaradılıb, ona yaxın müasir müəssisə fəaliyyət göstərir. Bu müəssisələrdə istehsal olunan məhsullar xaricə də ixrac edilir, ölkə daxilində də istehlak olunur. Növbəti dövrdə Sumqayıtda yeni kimya müəssisələrindən ibarət sənaye şəhərciyi yaradılacaqdır. Bu məqsədlə müvafiq göstərişlər verilmişdir. Burada həm dövlət, həm özəl sektorun iştirakı ilə böyük müəssisələr, eyni zamanda, kiçik və orta sahibkarlığın inkişafı üçün gözəl şərait yaradılacaqdır”.\nPrezident İlham Əliyev 2011-ci il 21 dekabr tarixdə imzaladığı “Sumqayıt Kimya Sənaye Parkının yaradılması haqqında” fərmanı şəhərdə sənayenin inkişafına mühüm təsir göstərib. Həmin sənədin preambula hissəsində göstərildiyi kimi, belə bir fərmanın imzalanması ölkədə innovativ və yüksək texnologiyalar əsasında rəqabətqabiliyyətli sənaye istehsalının inkişafı üçün münbit şərait yaradılması, bu sahədə sahibkarlığın dəstəklənməsi, qeyri-neft sektorunun davamlı inkişafının təmin edilməsi, əhalinin istehsal sahəsində məşğulluğunun artırılması məqsədinə xidmət edir. Fərmana əsasən, Sumqayıt Kimya Sənaye Parkının yaradılması nəzərdə tutulur. Həmçinin sənəddə göstərilir ki, sənaye parkı sahibkarlıq fəaliyyətinin həyata keçirilməsi üçün zəruri infrastruktura və idarəetmə qurumlarına malik olan, müasir texnologiyaların tətbiqi yolu ilə rəqabətqabiliyyətli məhsullar istehsalı və xidmətlər göstərilməsi məqsədləri üçün istifadə edilən, sahibkarların səmərəli fəaliyyətinə və inkişafına kömək edən ərazidir. Sumqayıt Kimya Sənaye Parkının ərazisində neft-kimya və digər prioritet sənaye sahələri üzrə rəqabətqabiliyyətli məhsulların (işlərin, xidmətlərin) istehsalı və emalı müəssisələri yaradılmalıdır.\nSumqayıtda Kimya Sənayesi və Yüksək Texnologiyalar parklarının yaxın və uzunmüddətli perspektivdə inkişafını stimullaşdırmaq üçün ölkənin vergi qanunvericiliyində sənaye və texnologiyalar parkında çalışan fiziki və hüquqi şəxslərə, eləcə də parkların idarəedici təşkilat və operatorlarına gəlir, mənfəət, ƏDV, əmlak və torpaq vergiləri üzrə 7 illik güzəştlər nəzərdə tutulub.\nYeri gəlmişkən, Sumqayıt Kimya Sənaye Parkının tikintisində işlər sürətlə aparılır. Parkın rezidenti “Azertexnolayn” MMC-nin polad boru zavodu burada fəaliyyət göstərir. Eyni zamanda, daha iki zavodun inşasına başlanılıb. Sumqayıt Kimya Sənaye Parkının digər rezidenti olan “SOCAR Polymer” MMC tərəfindən istehsal avadanlıqlarının gətirilməsi başa çatdırılıb. Müəssisənin istehsal prosesinə 2016-cı ildə başlaması planlaşdırılır. Bunlarla yanaşı, hazırda Sumqayıt Kimya Sənaye Parkının sosial zonasında yerləşəcək 16 mərtəbəli inzibati binanın inşası davam etdirilir, yaxın vaxtlarda isə Peşə Tədris Mərkəzinin və 3 emalatxananın tikintisinə başlanılacaq.\n2009-cu ildən fəaliyyət göstərən Sumqayıt Texnologiyalar Parkı (STP) da Azərbaycanın qeyri-neft sektorunda xüsusi yer tutur. 250 hektar ərazisi olan və tərkibində 17 zavodu birləşdirən texnoparkda 4500-dən çox işçi çalışır. Burada müəssisələrin sayının 30-a çatdırılması nəzərdə tutulur.\nPrezident İlham Əliyev ölkəmizdə texnologiya parkları ilə yanaşı, sənaye klasterlərinin yaradılmasının vacibliyinə də diqqət çəkərək demişdir: “Bu da dünyada uğur gətirən bir təcrübədir. İnkişaf etmiş ölkələrdə bu, vardır. Bütün məhsulun tsikli bir yerdə cəmləşməlidir – xüsusilə bu layihənin icrası nəticəsində poladtökmə, metallurgiya kombinatının, alüminium sənayesinin inkişafı sahəsində biz bütün bu zənciri – istehsal, emal, kiçik və orta sahibkarlığın inkişafını təmin etməliyik ki, Azərbaycanda son məhsul buraxılsın. Hesab edirəm ki, bu istiqamətdə əlavə tədbirlər də görülməlidir”.\nAzərbaycanda son illər klasterlərin yaradılması ən çox müzakirə olunan məsələlərdən biridir. Yəni ölkə sənayesində klasterlərin formalaşdırılması və inkişaf etdirilməsi nəzərdə tutulmaqdadır. Klaster həm onu əhatə edən sahələrin bir-biri ilə əlaqələrini möhkəmləndirir, həm də həmin sahələrin inkişafına təkan verir. Dünyanın inkişaf etmiş ölkələrinin təcrübəsi göstərir ki, ölkə iqtisadiyyatının, sənayenin inkişafında klasterlərin rolu danılmazdır. Belə ki, klaster müəyyən bir coğrafi ərazidə yerləşən, tamamlayıcı, ortaq xüsusiyyətlərə malik müəssisələrin və əlaqəli institutların toplusudur. Daha dəqiq desək, son məhsul istehsal edən müəssisələr, təchizatçı firmalar, əlaqədar xidmət sahələri, elmi-tədqiqat institutları və digər qurumlar adətən klasteri təşkil edən əsas subyektlər hesab olunur.\nSon illərdə Sumqayıt Kimya Sənaye və Sumqayıt Texnologiyalar parkları ilə yanaşı bir sıra digər iri sənaye müəssisələri-Gəmiqayırma zavodu, Naxçıvan avtomobil zavodu, bərk məişət tullantılarının yandırılması zavodu, Qaradağ metal konstruksiyalar zavodu, Gədəbəy qızıl-mis emalı, Gəncə alüminium, Mingəçevir elektron avadanlıqlar zavodları, Qaradağ sement zavodunun yeni istehsal xətti, “Azbentonit” müəssisəsi, Qəbələ piano, “M-Line”, AZMDF, EMBAWOOD mebel fabrikləri və digər müəssisələr istifadəyə verilib.\nGəmiqayırma zavodunun fəaliyyəti ölkənin sənaye potensialının daha da artırılmasına böyük töhfə olmaqla yanaşı, müasir texnologiyaların cəlb edilməsinə, idxaldan asılılığın azalmasına, qeyri-neft sənayesi sahələrinin inkişafına ciddi təkan verəcək.\nSənayenin inkişafında mühüm məqamlardan biri də ölkədə müasir nəqliyyat infrastrukturunun yaradılmasıdır. Ötən illər ərzində Azərbaycanda 7 aeroport tikilib və yenidən qurulub, 10 min kilometrə yaxın avtomobil yolu inşa olunub. Bu baxımdan, Şərq-Qərb və Şimal-Cənub beynəlxalq nəqliyyat dəhlizləri üzrə avtomobil və dəmir yollarının tikintisi və yenidən qurulması, Bakı-Tbilisi-Qars dəmir yolunun və Xəzər sahilində ən iri dəniz limanının inşası layihələri xüsusi əhəmiyyət kəsb edir. Dünyanın nəhəng enerji layihələrindən olan “Şahdəniz-2″, TANAP və TAP layihələrinin reallaşdırılması uzunmüddətli perspektivdə ölkə iqtisadiyyatının, xüsusilə, sənayenin inkişafına öz töhfəsini verəcək.\nArtıq Azərbaycan kosmik sənayeyə malik ölkələr sırasına daxil olub. İndi Azərbaycanın öz peyki var və bu, tarixi nailiyyətdir. Həmçinin ölkəmizdə ilk dəfə olaraq müdafiə, kosmik və alternativ enerji sənaye sahələri yaradılıb.\nAzərbaycan Respublikasının Müdafiə Sənayesi Nazirliyi müəssisələrinin elm tutumlu texnologiyalar əsasında inkişafı dövlətin yüksək prioritetlərindən biridir və müdafiə-sənayesi kompleksi qarşısında qoyulmuş məsələlərin reallaşdırılmasında səmərəli iştirak edə bilən yüksək ixtisaslı mütəxəssislərin yeni nəslinin hazırlanmasını tələb edir. Müdafiə sənayesi kompleksinin inkişaf səviyyəsi ölkənin milli təhlükəsizliyinin qarantı olmaqla bərabər iqtisadiyyatın maşınqayırma, cihazqayırma, nəqliyyat, rabitə, yanacaq-enerji kompleksi kimi vacib sahələrində də elmi-texniki tərəqqinin səviyyəsini müəyyənləşdirir.\nSənayenin dinamik inkişafı sözügedən sahədə məhsul istehsalına da öz müsbət təsirini göstərib. Dövlət Statistika Komitəsinin məlumatına görə, 2014-cü ilin on ayında ölkə iqtisadiyyatında 49,2 milyard manatlıq ümumi daxili məhsul (ÜDM) istehsal edilib, onun həcmi əvvəlki ilin eyni dövrünə nisbətən 2,8 faiz artıb. ÜDM-in 61,1 faizi istehsal sahələrində, o cümlədən 43,6 faizi sənayenin payına düşüb. Cari ilin yanvar-oktyabr aylarında ölkə sənayesinin təsərrüfat subyektləri tərəfindən 27,8 milyard manatlıq məhsul istehsal olunub və xidmətlər göstərilib. Emal bölməsində istehsalın həcmi sənayenin ümumi məhsulunun 22,8 faizini təşkil edib, qida, tütün məmulatlarının, toxuculuq, geyim, kimya, tikinti materiallarının, hazır metal məmulatlarının, elektrik avadanlıqlarının, avtomobil və qoşquların və s. məhsulların istehsalında artım müşahidə olunub. Ümumi sənaye məhsulunun 80,6 faizi özəl bölmədə istehsal olunub.


13 illik uğurun sonu! Apple rüblük hesabatını açıqladı! | Technote.az\n13 illik uğurun sonu! Apple rüblük hesabatını açıqladı!\nBəli bu baş verdi! 13 ildirki ildən ilə yenilənən rekord seriyası başa çatdı. Elə bu dəqiqələrdə Apple 2016-cı ilinin 2-ci rübü üçün olan hesabatını açıqlayıb. 13 ildə ilk dəfə Apple-ın gəlirləri aşağı düşüb. Keçən ilin eyni rübü ilə müqayisədə Apple-ın gəliri düz 7.4 milyard dollar azalıb. 2016-cı ilin II rübü Apple-a 50.6 milyard dollar gəlir gətirib. Şirkət isə bu rəqəmin 52 milyard olacağını gözləyirdi.\niPhone-un satışları xeyli azalıb. 16.6% azalan satışlar şirkətə 51.1 milyon iPhone satışı etməyi icazə verib. iPad-ın satışıda azalıb. Keçən ilin bu rübündə 12.6 milyon iPad satan Apple bu il cəmi 10.3 milyon cihaz satıb. Mac-larda da vəziyyət ürək açan deyil. 13%-lik azalma və satılan cəmi 4 milyon kompüter.\nNiyə belə oldu? Apple özünün qoyduğu yüksək planı saxlamağı artıq bacarmır. 2 ilə eyni dizaynlı bir telefon məsələsi artıq istifadəçiləri maraqlandırmır. Böyük anons gözləyən istifadəçilərə müəmmalı iPhone SE təqdim edir və kritik səhvlərlə bol olan iOS-larla bizləri bezdirməyə davam edir.\nApple artıq nəyisə dəyişməyin vaxtıdır. Və bunun üçün sənin elədə çox vaxtın yoxdur.\nBəli bu baş verdi! 13 ildirki ildən ilə yenilənən rekord seriyası başa çatdı. Elə bu dəqiqələrd


Sosial-iqtisadi 26/01/2020 16:09\nDövlət İmtahan Mərkəzindən (DİM) verilən məlumata görə, imtahan Bakı və Naxçıvan şəhərlərdə keçirilib və saat 11:00-da başlayıb. İmtahan prosesinin idarə olunması üçün DİM-də operativ qərargah fəaliyyət göstərib, müntəzəm olaraq imtahanın keçirildiyi binalarla əlaqə saxlanılıb və imtahan prosesinin gedişi nəzarətdə olub. Bütün binalarda imtahan təlimata uyğun şəkildə keçirilib, iştirakçıların öz bilik səviyyələrini nümayiş etdirmələri üçün zəruri şərait yaradılıb. İlkin məlumatlara əsasən 1 nəfərdə mobil telefon, 1 nəfərdə isə çoxfunksiyalı “ağıllı” saat aşkarlandığı üçün imtahandan xaric ediliblər. İmtahanda baş vermiş hallar barədə bütün protokollar oxunduqdan sonra yekun məlumat veriləcək.\nFevralın 28-də gecə saatlarında əsən güclü külək qaz təsərrüfatına da fəsadsız ötüşməyib. Oğuz rayonunun Bucaq,…\nPrezident İlham Əliyevin 27 fevral 2020-ci il tarixli Fərmanı ilə təsdiq edilmiş “Valideyn himayəsindən məhrum…\nKoronavirus təhlükəsi ilə bağlı insanlar virusdan qorunmağın müxtəlif yollarını axtarırlar. Neçə gündür sosial şəbəkələrdə bunun…